Bukedde Online - Musisi ayongezza Lukwago ne bameeya emisaala\nJenifer Musisi ng'annyonnyola\nDAYIREKITA wa KCCA, Jennifer Musisi Semakula, ayongezza omusaala gwa Loodi Meeya n’emisaala gya Bammeeya ne bakansala bonna mu Kampala okutandika ne July w’omwaka guno.\nEbbaluwa eyawandiikiddwa Musisi n’agiweereza minisita wa Kampala, Beti Kamya n’abakulembeze abalala mu kibuga ne Gavumenti ya wakati yalaze nti abakulembeze bonna abalonde bagenda kwongezebwa emisaala ekintu kye baludde nga basaba. Loodi Meeya, Erias Lukwago abadde afuna 18,780,555/- buli mwezi agenda kufunanga 22,536,666/- oluvannyuma lw’okumwongeza 3,756,111/-.\nOmumyuka wa Loodi Meeya ekirimu Sarah Kanyike Sebaggala buli mwezi waakusasulwanga 16,364,666/- okuva ku 13,637,222/- z’abadde afuna. Bamwongezza 2,727,444/- buli mwezi. Bammeeya ba munisipaali okuli; Ronald Balimwezo ow’e Nakawa, Joyce Nabbosa Sebuggwawo ow’e Lubaga, Ali Kasirye Nganda Mulyanyama ow’e Makindye, Charles Musoke Sserunjogi owa Central ne Emmanuel Sserunjogi ow’e Kawempe nabo bagudde mu bintu. Buli omu waakusasulwa 13,257,991/- okuva ku 11,048,326/- ze babadde bafuna buli mwezi.\nBongeddwaako 2,209,665/- buli omu. Abamyuka ba bameeya ba munisipaali bagenda kufunanga 10,158,000/- okuva ku 8,465,000 ze babadde bafuna. Buli omu bamwongeddemu 1,693,000/- buli mwezi. Bakansala abakiika ku Authority abatuula ku City Hall babadde bafuna 4,450,000/- buli mwezi, kyokka kati bagenda kusasulwa 5,117,500/- oluvannyuma lwokwongezebwako 667,500/-. Ate bakansala abatuula ku munisipaali e Lubaga, Kawempe, Makindye, Nakawa ne Central buli mwezi baakusasulwanga 4,025,000/- okuva ku 3,500,000/- ze babadde bafuna. Buli kansala bamwongezza 525,000/-.\nSsente ezaayongezeddwa ziweramu obuwumbi bubiri buli mwaka. Omusaala gwa Loodi Meeya, omumyuka wa Loodi Meeya, Bameeya n’abamyuka baabwe bongezeddwa ebitundu 20 ku buli 100 ate bakansala bongezeddwa ebitundu 15 ku buli 100. Ng’ogyeko emisaala emisava, Loodi Meeya, omumyuka wa Loodi Meeya, Bameeya, n’abamyuka ba Meeya bagenda kufuna emmotoka z’ekikungu awamu n’abazivuga. Bwe banaabanga tebabifunye bajja kusasulwangamu ssente. Abamyuka ba bameeya aba munisipaali bagenda kufunanga 2,500,000/- buli mwezi ez’okubayambako mu by’entambula buli mwezi.\nBuli kansala agenda kusasulwa emitwalo 30 ez’ensako buli lwe banaatuulanga nga kuliko emitwalo 10 ez’entambula.\nOLUTALO LW’OKWONGEZA EMISAALA LUMAZE EMYAKA MUKAAGA\nOlutalo lw’okwongeza emisaala gya bannabyabufuzi mu Kampala lututte ekiseera kiwanvu era nga Jennifer Musisi ye yasooka okwagala okubongeza ebitundu 30 ku buli 100 mu 2011, kyokka ne kiyimirizibwa.\nOluvannyuma lwa Beti Kamya okulondebwa ku bwaminisita wa Kampala yattukiza eky’okwongeza emisaala gya bannabyabufuzi era yatuulako ne bakansala enfunda eziwera nga bakimusaba naddala mu May w’omwaka oguwedde.\nNga July 24, 2017, Kamya yawandiikira Musisi ebbaluwa nga yeemulugunya ku ngeri gye yali yeekyusizza n’atayongeza misaala gya bannabyabufuzi era ebbaluwa yategeeza nti; “Mu 2011 emisolo gya KCCA lwe gyali emitono wali osazeewo okusasula Loodi Meeya obukadde 36, omumyuka wa Loodi Meeya obukadde 29, bakansala ba City Hall obukadde 12 ate bakansala ba Munisipaali obukadde mwenda. Emu ku nsonga eyagaanyisa okwongeza emisaala teryali bbula lya ssente.\nMu kiseera kino ng’omusolo ogukung’anyizibwa gweyongedde ate lwaki ogaana okwongeza omusaala n’ebitundu 30 ku buli 100? Nga ne Palamenti yamala dda okuyisa obuwumbi obubiri zongezebwe,” Kamya bwe yawandiikira Musisi. Mu kwanukula Musisi yagamba nti yali tasobola kwongeza bannabyabufuzi ssente kuba ekitongole kya KCCA kyali kiremeddwa okukung’anya ssente ze baaluubirira okufuna.\nOkusika omuguwa kuno kwatuusa bakansala okuyisa ekiwandiiko nga basemba Pulezidenti agobe Musisi ku bwadayirekita bwa Kampala kuba yali agaanye okubongeza omusaala wadde kyali kiyisiddwa ne Palamenti.\nKamya yategeeza Musisi nti ennyingo ya 77 ey’etteeka lya KCCA Act, 2010 liwa minisita wa Kampala obuyinza obwongeza emisaala gya bannabyabufuzi mu kibuga. Ebbaluwa ya Musisi eyawandiikiddwa ku Lwokusatu nga May 2, 2018 ng’akkiriza okwongeza emisaala gy’abakulembeze abalonde yagambye nti emisaala emipya gyakutandika okusasulwa mu July wa 2018. Yagambye nti baasobodde\nBeti Kamya ne Musisi bongedde okukoonagana


Bukedde Online - MINZAANI Zâ€™OKU NGUUDO ZITUFIIRIZA\nMINZAANI Zâ€™OKU NGUUDO ZITUFIIRIZA\nâ€˜Omusaabaze yanziba mu kakodyo sadidaâ€™\nBaddereeva abeegattira mu kibiina kya Regional Lorry Driverâ€™s Association era bagamba nti enkola ya UNRA esosola, emmotoka zâ€™abakungu ba GavumentiÂ nâ€™ezivudde mu mawanga agâ€™ebweru tezikwatibwako yadde okutwalibwaÂ mu kkooti ne bwe zisangibwa nga zitisse akabindo.\nBaavumiridde enkola y\nBaavumiridde enkola ya minzaani eyâ€™akasobo, evaako emmere nâ€™ebirimeÂ okuvundira ku mmotoka ekigenda okuvaako bbeeyi yâ€™ebintu okulinnya mu butale.\nSsentebe wâ€™ekibiina kino,Â ByronÂ Kinene agambaÂ nti mmotoka eziva e Congo , Rwanda , Bulundi ziyingira nâ€™okufuluma eggwanga nâ€™obuzito bwonna bwe zaagala,Â wabula zo ziggyibwako enguzi eri wakati wa doolaÂ 200- 500 ku buliÂ kifo awali minzaaniÂ .\nâ€œFfe olwâ€™okuba tetulina ssente za kugulirira, aba minzaani batutulugunya nnyo oluusi nâ€™okututwala mu kkooti we kitasaanidde,â€ Kinene bwâ€™agamba.\nÂ Amyuka Ssentebe, Ronald Iga Muwonge yagambye nti minzaani UNRA zâ€™ekozesa okupima obuzito bwâ€™emmotoka tezituukana na mutindo . â€œOyinza okupima emmotoka ku minzaani e Lukaya nâ€™ekulaga nti ebintu byâ€™etisse tebirina buzito buyitiriddeÂ kyokka nâ€™oddamu okupima e Mubende oba Mbarara ngâ€™obuzito bweyongedde era ne bakulagira okutikulako ebintu byonna,â€ bwâ€™agamba .\nBaddereeva bye bagamba\nVicent Tayebwa: Abatika ebirime twandibadde tuggyibwako okupima ebintu bino kubanga tebizitowa kiyittiridde ate tetulina minzaani ze tukozesa mu nnimiiro.Â\nÂ Moses Rwejira: Tufiiriddwa ebirime byaffe lwa minzaani kubangaÂ balwawo okututwala mu kkooti .Ate aba UNRA batugamba twesasulire ssente zâ€™entambula okutambuza omuserikaaleÂ atutwala mu kkooti. Oluusi otuuka eyo omulamuzi nga taliiwo.\nKasawuli Lutema: Ssente zâ€™okusuubula tuzeewola era tuli mu mabanja kyokka enkola ya minzaani etutulugunya, ebirime ne bivundaÂ kubangaÂ ebyamaguzi ngâ€™amatooke , emboga byengera oba okuvunda amangu.\nMuhamad Mpiima: Twagala batuwe ebipapula ebyâ€™obuliwoÂ ngâ€™abaserikale ba tulafiki bye bakozesa ku nguudo kubanga kiyamba okukendezza obuddeÂ nâ€™\nebintu byaffe obutayonooneka .\nIbraham Mansions: Abaserikale abakuuma ku minzaani balemesa ekibiina kyaffe okukola obulungi . Ekibiina kino kyandibadde nâ€™enkizo okulondola ebya minzaani tuleme okutwalibwa nga bakyetwala.\nYing. Contant Munyambaza e Mbarara yagambye nti minzaani zino tezifaanagana mu nkula era zipima mu ngeri ya njawulo. â€œUNRA erina abakozi batono yâ€™ensonga lwaki wabaawo akasoobo ku minzaani,â€ bwe yagambye\nEyeeyita owâ€™ebyobulamu nâ€™anyaga ssente bamukutte\nKafulu mukuzannya binnayuganda akunyumiza olugendo lwe\nAbazannya Akandolindoli batabuse


Engeri Gye Tweyambulako Omuntu ow’Edda era ne Tumwewala | Ogw’Okusoma\nOli Mwetegefu Okulindirira Yakuwa?\n‘Emirembe gya Katonda Gisingira Wala Okutegeera Kwonna’\nEBYAFAAYO EBIKWATA KU BULAMU BW'AB'OLUGANDA Okugumira Ebizibu Kinviiriddemu Emikisa Mingi\nEngeri Gye Tweyambulako Omuntu ow’Edda era ne Tumwewala\nEngeri Gye Twambala Omuntu Omuggya era ne Tumukuuma\nOkwagala—Ngeri Nkulu Nnyo\nOKUVA MU TTEREKERO LYAFFE “Tuliddamu Ddi Okufuna Olukuŋŋaana Olunene?”\nOmunaala gw'Omukuumi—Ogw'Okusoma mu Kibiina | Agusito 2017\nBISOME MU Afrikaans Albanian American Sign Language Amharic Amis Angolan Sign Language Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel (Western) Catalan Cebuano Chichewa Chilean Sign Language Chinese (Cantonese) Chinese (Simplified) Chinese (Traditional) Chinese Cantonese (Simplified) Chinese Sign Language Chitonga Chitonga (Malawi) Chitumbuka Chiyao Chol Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Edo Efik English Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mbunda Mexican Sign Language Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Portuguese Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Venezuelan Sign Language Vietnamese Waray-Waray Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Mweyambuleko omuntu ow’edda n’ebikolwa bye.”—BAK. 3:9.\nENNYIMBA: 121, 142\nKiki ekifuula Abajulirwa ba Yakuwa okuba ab’enjawulo?\nEbimu ku bintu ebibi bye tusaanidde okwewala bye biruwa?\nTuyinza tutya okweyambulako n’okwewala omuntu ow’edda?\n1, 2. Biki abantu bye boogedde ku Bajulirwa ba Yakuwa?\nABANTU bangi boogedde ku ngeri ennungi Abajulirwa ba Yakuwa ze balina. Ng’ekyokulabirako, omuwandiisi w’ebitabo omu ayitibwa Anton Gill yagamba nti: “Abajulirwa ba Yakuwa baayigganyizibwa nnyo Abanazi. . . . Omwaka gwa 1939 we gwatuukira, Abajulirwa ba Yakuwa abaali mu nkambi z’abasibe baali bawerera ddala 6,000.” Wadde ng’Abajulirwa ba Yakuwa baayisibwa bubi nnyo, omuwandiisi oyo era yagamba nti, “baali beesigika, baali bakkakkamu, baasigala banyweredde ku Katonda waabwe, era baali bumu.”\n2 Gye buvuddeko awo, abantu abamu mu South Africa nabo baayogera ku ngeri ennungi Abajulirwa ba Yakuwa ze balina. Waliwo ekiseera mu nsi eyo Abajulirwa ba Yakuwa aba langi ez’enjawulo lwe baali nga tebakkirizibwa kukuŋŋaanira wamu. Naye ku Ssande nga Ddesemba 18, 2011, Abajulirwa 78,000 aba langi ez’enjawulo okuva mu South Africa n’ensi endala ezigiriraanye, baakuŋŋaanira mu kisaawe ekinene mu kibuga Johannesburg okusinziza awamu. Omu ku baali baddukanya ekisaawe ekyo yagamba nti: “Sirabangako bantu abeeyisa obulungi nga mmwe. Mmwenna mwambadde bulungi. Mulongoosezza bulungi nnyo ekisaawe. N’ekisinga okwewuunyisa, muli ba langi za njawulo.”\n3. Kiki ekifuula Abajulirwa ba Yakuwa okuba ab’enjawulo?\n3 N’abantu abatali Bajulirwa ba Yakuwa bakiraba nti tuli ba njawulo. (1 Peet. 5:9) Naye kiki ekitufuula okuba ab’enjawulo? Obulagirizi bwe tufuna mu Kigambo kya Katonda awamu n’omwoyo omutukuvu bituyamba ‘okweyambulako omuntu ow’edda,’ era ne ‘twambala omuntu omuggya.’—Bak. 3:9, 10.\n4. Kiki kye tugenda okulaba mu kitundu kino, era lwaki?\n4 Bwe tumala okweyambulako omuntu ow’edda, tulina okufuba okulaba nga tumwewalira ddala. Mu kitundu kino tugenda kulaba engeri gye tuyinza okweyambulako omuntu ow’edda, ensonga lwaki tusaanidde okumweyambulako mu bwangu, n’ensonga lwaki tusobola okukyuka ka tube nga tulina mize ki emibi. Ate era tugenda kulaba abo abamaze emyaka emingi nga baweereza Yakuwa kye bayinza okukola okusobola okwewala omuntu ow’edda. Lwaki tugenda kulaba ensonga ezo? Abamu ku abo abaali baweereza Yakuwa, baalekera awo okuba obulindaala ne baddamu okukola ebintu ebibi bye baalinga bakola nga tebannatandika kuweereza Yakuwa. N’olwekyo, buli omu ku ffe asaanidde okussaayo omwoyo ku kulabula kuno: “[Oyo] alowooza nti ayimiridde yeegendereze aleme okugwa.”—1 Kol. 10:12.\n“MUFIISE” OKWEGOMBA KWONNA ‘OKUKWATA KU BUGWENYUFU’\n5. (a) Waayo ekyokulabirako ekiraga ensonga lwaki kikulu okweyambulako omuntu ow’edda mu bwangu. (Laba ekifaananyi ku lupapula 17.) (b) Okusinziira ku Abakkolosaayi 3:5-9, ebikolwa by’omuntu ow’edda bizingiramu ki?\n5 Kiki kye wandikoze singa engoye zo zicaafuwala era oboolyawo ne zitandika okuwunya? Awatali kubuusabuusa engoye ezo oziggyamu mu bwangu. Mu ngeri y’emu tulina okubaako kye tukolawo mu bwangu okweggyamu emize Katonda gy’atayagala. Tulina okukolera ku kubuulirira kuno: “Byonna mubyeggireko ddala.” Kati ka tulabeyo ebintu bibiri bye tusaanidde okwewala Pawulo bye yayogerako: ebikolwa eby’obugwenyufu n’obutali bulongoofu.—Soma Abakkolosaayi 3:5-9.\n6, 7. (a) Ebigambo bya Pawulo biraga bitya nti kitwetaagisa okufuba ennyo okweyambulako omuntu ow’edda? (b) Bulamu bwa ngeri ki Sakura bwe yalimu, era kiki ekyamuyamba okulekayo enneeyisa ye embi?\n6 Ebikolwa eby’obugwenyufu. Ekigambo ky’Oluyonaani ekyavvuunulwa “ebikolwa eby’obugwenyufu” kizingiramu okwegatta kwonna okubaawo wakati w’abantu abatali bafumbo n’okulya ebisiyaga. Pawulo yagamba Bakristaayo banne ‘okufiisa ebitundu byabwe eby’omubiri,’ kwe kugamba, okweggiramu ddala okwegomba okw’obugwenyufu. Ebigambo bya Pawulo ebyo biraga nti kyetaagisa okufuba okw’amaanyi okusobola okweggyamu okwegomba okubi. Wadde kiri kityo, kisoboka okweggyamu okwegomba okubi.\n7 Lowooza ku Sakura * enzaalwa ya Japan. Bwe yali omuvubuka yalina ekiwuubaalo era yali awulira nga talina mugaso. Okuviira ddala nga wa myaka 15, yatandika okwegatta n’abasajja ab’enjawulo ng’alowooza nti ekyo kyandimumazeeko ekiwuubaalo. Agamba nti: “Mu bbanga lye nnamala nga ndi mu bulamu obwo, nnaggyamu embuto ssatu.” Era agamba nti: “Mu kusooka nnawulira ng’eyalina obulamu obweyagaza. Naye gye nnakoma okwegatta n’abasajja ab’enjawulo gye nnakoma okuggwebwako essanyu.” Sakura yeeyongera okutambulira mu bulamu obw’engeri eyo okutuusa bwe yaweza emyaka 23. Oluvannyuma yatandika okuyiga Bayibuli n’Abajulirwa ba Yakuwa. Sakura yayagala ebyo bye yayiga era Yakuwa yamuyamba okulekayo ebikolwa eby’obugwenyufu era n’alekera awo okulumirizibwa olw’ebibi bye yakola emabega. Kati Sakura aweereza nga payoniya owa bulijjo era takyawulira kiwuubaalo. Agamba nti: “Yakuwa andaze okwagala kungi era ndi musanyufu nnyo.”\nOKWEGGYAKO EBIKOLWA EBITALI BIRONGOOFU\n8. Bintu ki ebiyinza okutufuula abatali balongoofu mu maaso ga Katonda?\n8 Obutali bulongoofu. Mu Bayibuli, ebigambo ‘obutali bulongoofu’ birina amakulu magazi. Tebitegeeza bikolwa bya bugwenyufu byokka, wabula bizingiramu n’ebikolwa ebirala ebibi, gamba ng’okunywa ssigala n’okusaaga okw’obuwemu. (2 Kol. 7:1; Bef. 5:3, 4) Ate era bizingiramu n’ebintu ebirala ebibi omuntu by’akola ng’ali yekka gamba ng’okusoma ebitabo ebireetera omuntu okuwulira ng’ayagala okwegatta oba okulaba ebifaananyi eby’obuseegu ebiyinza okuleetera omuntu okufuna omuze ogw’okwemazisa.—Bak. 3:5. *\n9. Omuntu bw’akola oba bw’alaba ebintu ebimuleetera okwagala ennyo okwegatta biki ebivaamu?\n9 Abantu abalina omuze ogw’okulaba ebifaananyi eby’obuseegu bafuna omuze ogw’okwagala ennyo okwegatta era batuuka n’okuba nga tebakyasobola kwefuga ku bikwata ku kwegatta. Okunoonyereza kulaga nti omuze ogw’okulaba ebifaananyi eby’obuseegu gufaananako n’omuze ogw’okwekatankira omwenge n’ogw’okukozesa ebiragalalagala. Tekyewuunyisa nti omuze ogw’okulaba ebifaananyi eby’obuseegu guviirako ebintu ebibi gamba nga, omuntu okuwulira ng’aweebuuse, obutakola bulungi mirimu gye, obufumbo obutaliimu ssanyu, n’okwetta. Omusajja omu bwe yali ajaguza okuweza omwaka ogumu ng’aleseeyo omuze ogw’okulaba ebifaananyi eby’obuseegu yagamba nti: “Kati mpulira nzizeemu okubeera omuntu alina ekitiibwa.”\n10. Ribeiro yavvuunuka atya omuze ogw’okulaba ebifaananyi eby’obuseegu?\n10 Abantu abasinga obungi bazibuwalirwa nnyo okwekutula ku muze ogw’okulaba ebifaananyi eby’obuseegu. Ng’ebyo ebyatuuka ku Ribeiro abeera mu Brazil bwe biraga, kisoboka okwekutula ku muze ogwo. Ribeiro yava ewaabwe ng’ali mu myaka gy’obutiini era oluvannyuma lw’ekiseera yatandika okukola mu kampuni ekola empapula okuva mu bitabo ebikadde, era eyo gye yasookera okulaba ebifaananyi eby’obuseegu. Agamba nti: “Ekiseera kyatuuka, okulaba ebifaananyi eby’obuseegu ne gunfuukira omuze. Omuze ogwo gwakula ne kiba nti ekiseera kyatuuka ne mba nga sikyasooka na kulinda mukazi gwe nnali mbeera naye kuva waka ndyoke mbirabe.” Naye lumu Ribeiro bwe yali ku mulimu, yalaba mu bitabo ebyali bigenda okukolebwamu empapula akatabo Ekyama eky’Okufuna Essanyu mu Maka. Yakaggyamu n’akasoma. Ebyo bye yayiga mu katabo ako byamuleetera okutandika okuyiga Bayibuli n’Abajulirwa ba Yakuwa, naye kyamutwalira ekiseera kiwanvu okulekayo omuze ogw’okulaba ebifaananyi eby’obuseegu. Kiki ekyamuyamba okuvvuunuka omuze ogwo? Agamba nti: “Okusaba, okusoma Bayibuli, n’okufumiitiriza ku bye nnali njiga kyannyamba okwongera okutegeera Yakuwa n’okumwagala. Ekiseera kyatuuka okwagala kwe nnalina eri Yakuwa ne kuba nga kwa maanyi okusinga okwegomba kwe nnalina okw’okulaba ebifaananyi eby’obuseegu.” Ekigambo kya Katonda awamu n’Omwoyo omutukuvu byasobozesa Ribeiro okweyambulako omuntu ow’edda, n’abatizibwa, era kati aweereza ng’omukadde mu kibiina.\n11. Kiki ekisobola okuyamba omuntu okwekutula ku muze ogw’okulaba ebifaananyi eby’obuseegu?\n11 Weetegereze nti okusoma obusomi Bayibuli ku bwakyo si kye kyayamba Ribeiro okuvvuunuka omuze ogwo omubi. Yalina okubaako ky’akolawo okukakasa nti ebyo bye yali ayiga mu Bayibuli bimutuuka ku mutima. Okusaba n’okufumiitiriza ku bye yali ayiga kyaleetera okwagala kwe yalina eri Yakuwa okuba okw’amaanyi okusinga okwegomba okubi kwe yalina. Okweyongera okwagala Yakuwa n’okukyawa ekibi kisobola okuyamba omuntu okwekutula ku muze ogw’okulaba ebifaananyi eby’obuseegu.—Soma Zabbuli 97:10.\nMWEGGYEEMU OBUSUNGU, OKUVUMA, N’OKULIMBA\n12. Kiki ekyayamba Stephen okulekayo obusungu n’okuvuma?\n12 Abantu abasunguwala amangu batera okuvuma abalala. Naye ekyo tekisobozesa maka kubaamu ssanyu. Stephen abeera mu Australia yagamba nti: “Nnateranga okuyomba ennyo era nga n’obuntu obutono ennyo bunnyiiza. Nze ne mukyala wange twayawukana emirundi esatu era twali mu nteekateeka ez’okugattululwa.” Mu kiseera ekyo Stephen ne mukyala we baatandika okuyiga Bayibuli n’Abajulirwa ba Yakuwa. Stephen bwe yatandika okukolera ku bulagirizi bwa Bayibuli, biki ebyavaamu? Agamba nti: “Embeera mu maka gaffe yatereera. Yakuwa yannyamba era kati ndi muntu wa mirembe era ndi mukkakkamu, so ng’ate edda nnali muntu wa kasunguyira nga n’akantu akatono ennyo kanzigya mu mbeera.” Leero Stephen muweereza mu kibiina era mukyala we amaze emyaka egiwera ng’aweereza nga payoniya owa bulijjo. Abakadde mu kibiina Stephen mw’ali bagamba nti: “Stephen musirise, mukozi nnyo, era mwetoowaze.” Era bagamba nti tebamulabangako ng’anyiize. Kiki ekyayamba Stephen okuvvuunuka ekizibu kye yalina? Agamba nti: “Sandisobodde kuvvuunuka kizibu ekyo singa sakkiriza Yakuwa kunnyamba kweyambulako omuntu ow’edda.”\n13. Lwaki obusungu bwa kabi, era kubuulirira ki Bayibuli kw’etuwa?\n13 Bayibuli etukubiriza okweggyamu obusungu, okuvuma, n’okuyomba. (Bef. 4:31) Ebintu ebyo emirundi mingi biviirako abantu okukola ebikolwa eby’obukambwe. Ebintu ebyo abantu bangi mu nsi babitwala ng’ekintu ekya bulijjo, naye tebiweesa Katonda Kitiibwa. Bangi ku baganda baffe baalekayo emize egyo ne bambala omuntu omuggya.—Soma Zabbuli 37:8-11.\n14. Kisoboka omuntu ow’obusungu okufuuka omuntu omukkakkamu?\n14 Lowooza ku Hans aweereza ng’omukadde mu kibiina ekimu mu Austria. Omukwanaganya w’akakiiko k’abakadde mu kibiina Hans mw’ali agamba nti: “Ow’oluganda Hans muwombeefu nnyo.” Naye Hans si bw’atyo bwe yali edda. Bwe yali mu myaka gy’obutiini, yatandika okwekatankira omwenge, era yafuuka wa busungu. Lumu bwe yali atamidde era ng’asunguwadde yatta muganzi we, era n’asalirwa ekibonerezo kya kusibibwa myaka 20. Okusiba Hans mu kkomera tekyamuleetera kulekera awo kuba muntu wa busungu. Oluvannyuma lw’ekiseera, maama wa Hans yakola entegeka omukadde omu mu kibiina akyalireko Hans mu kkomera, era Hans yatandika okuyiga Bayibuli. Hans agamba nti: “Tekyannyanguyira kweyambulako muntu ow’edda. Mu byawandiikibwa ebyannyamba ennyo mwe muli Isaaya 55:7, awagamba nti: ‘Omubi aleke ekkubo lye,’ ne 1 Abakkolinso 6:11, awalaga nti Abakristaayo abamu ab’omu kyasa ekyasooka baali baleseeyo emize emibi. Okumala emyaka mingi Yakuwa yakozesa omwoyo gwe omutukuvu okunnyamba okwambala omuntu omuggya.” Oluvannyuma lw’okumala emyaka kkumi na musanvu n’ekitundu mu kkomera, Hans yateebwa nga wa luganda mubatize. Agamba nti: “Nneebaza nnyo Yakuwa olw’okunsaasira n’okunsoyiwa.”\n15. Kintu ki abantu bangi kye bakola, naye Bayibuli ekyogerako ki?\n15 Ekintu ekirala ekiraga nti omuntu ayambadde omuntu ow’edda kwe kulimba. Ng’ekyokulabirako, abantu abamu batera okulimba okusobola okwewala okusasula emisolo oba okwewala okuvunaanibwa. Naye Yakuwa ye “Katonda ow’amazima.” (Zab. 31:5, obugambo obuli wansi.) N’olwekyo, Yakuwa yeetaagisa buli omu ku baweereza be ‘okwogera amazima buli omu eri munne n’obutalimbagana.’ (Bef. 4:25; Bak. 3:9) Bwe kityo, tusaanidde okwogera amazima ne bwe kiba nti si kyangu oba ne bwe kiba nga kijja kutuviiramu okuswala.—Nge. 6:16-19.\nENGERI GYE BAASOBOLA OKULEKAYO EMIZE EMIBI\n16. Kiki ekiyinza okuyamba omuntu okweyambulako omuntu ow’edda?\n16 Tetusobola kweyambulako muntu ow’edda mu maanyi gaffe. Sakura, Ribeiro, Stephen, ne Hans baalina okufuba ennyo okweggyako emize emibi. Bakkiriza Yakuwa okubayamba ng’ayitira mu kigambo kye n’omwoyo gwe omutukuvu. (Luk. 11:13; Beb. 4:12) Okusobola okuganyulwa mu buyambi obwo Yakuwa bw’atuwa, tulina okusoma Bayibuli buli lunaku, okugifumiitirizaako, n’okumusaba atuwe amagezi n’obumalirivu tusobole okukolera ku bulagirizi obuli mu Bayibuli. (Yos. 1:8; Zab. 119:97; 1 Bas. 5:17) Era tusobola okuganyulwa mu buyambi obwo bwe twetegekera obulungi enkuŋŋaana era ne tuzibaamu. (Beb. 10:24, 25) Ate era tulina okufuba okulya emmere ey’eby’omwoyo Yakuwa gy’atuwa okuyitira mu bintu ebitali bimu.—Luk. 12:42.\nBiki ebiyinza okutuyamba okweyambulako omuntu ow’edda? (Laba akatundu 16)\n17 Mu kitundu kino tulabye emize egitali gimu Abakristaayo gye basaanidde okweggyako era gye basaanidde okwewalira ddala. Naye ekyo kyokka kye tusaanidde okukola okusobola okusiimibwa Katonda? Nedda. Tulina n’okwambala omuntu omuggya era ne tusigala nga tumwambadde obulamu bwaffe bwonna. Ekitundu ekiddako kijja kulaga engeri ekyo gye tuyinza okukikolamu.\n^ lup. 7 Agamu ku mannya mu kitundu kino gakyusiddwa.\n^ lup. 8 Laba essuula 25 mu katabo Questions Young People Ask—Answers That Work, Omuzingo 1.\nOMUNAALA GW'OMUKUUMI—OGW'OKUSOMA MU KIBIINA Agusito 2017


Omulangira Wasajja alumirizza Dr. Kasasa okubba ettaka lya kitaawe Ssekabaka Muteesa - Radio Simba, The Best Luganda Station in the World !\nOmulangira Wasajja alumirizza Dr. Kasasa okubba ettaka lya kitaawe Ssekabaka Muteesa\nOmulangira David Kintu Wasajja alumirizza mu kakiiko k’ettaka Dr. Muhammad Bawule Kasasa okubba ettaka lya kitaawe Ssekabaka Edward Muteesa erisangibwa ku kasozi Mutungo nga libalirirwamu ssente obuwumbi mwenda.\nWasajja waatuukidde okuddukira mu kakiiko nga Dr. Kasasa gavumenti yaakamusasulako obuwumbi obusoba mu bubiri n’asigala ng’abanja obuwumbi musanvu. Wasajja akiikiridde ab’olulyo Olulangira agambye akakiiko nti bamaze emyaka egisoba mu 13 nga bali mu kkooti lwa ttaka lino ly’akakasa nti lya kitaawe Ssekabaka Muteesa.\nWasajja ategeezezza omulamuzi Catherine Bamugemereire, ssentebe w’akakiiko k’ettaka nti Muteesa yafuna ettaka lino mu mwaka gwa 1946 nga lyamugulirwa ssenga we gw’ataayatudde mannya.\nAgambye nti ekyapa kyali mu manya ga Muteesa naye bweyawangusibwa naddukira e Bungereza olukwe lw’okubba ettaka lye werwatandikirwa nga lwalimu baganda benyini okuli looya Ben kiwanuka ne John Ssebalu.\nAnyonyodde akakiiko nti Muteesa ng’ali Bungereza yawa mwanyina omumbejja Nnalinya Mpologoma obuyinza [powers of attorney] okulabirira ettaka lye lyonna n’okumaliririza liizi zeyali agabyeko kyokka Mpologoma teyasobola kubaako kyakola ku ttaka kubanga Amin yamusiba namala omwaka mu kkomera.\nAgambye nti nga akyali mu kkomera waliwo powers of attorney endala enjingirire ezafuluma nga ziraga nti Muteesa awadde Mpologoma obuyinza okutunda ettaka lye nga zino zawaandisibwa Ben Kiwanuka kubanga zaali ziraga nti ziva Bungereza.\nAnyonyodde ekiwandiiko kino ekijingirire yeyali entandikwa y’okubba ettaka lya kitaawe kubanga lyasooka kugenda mu manya ga Paul Kintu Kwemalamala eyategeeza nti omumbejja Mpologoma yeyamutunza ettaka olwo nezidda mu manya ga kkampuni ya Lake View Properties eya Kiwanuka ne Ssebalu.\nWasajja alumirizza nti ssenga we Mpologoma bweyava e Luzira yakakasa nti tatundanga ttaka lya Muteesa ate ne Muteesa ng’ali mubuwanganguze naye yakakasa nti tatundangako ku ttaka era ebiwandiiko abazungu babitereka bulungi okukakasa ensonga yabwe.\nAyongeddeko nti Dr. Kasasa yali mu lukwe ne ba Kiwanuka okubba ettaka lya gavumenti kubanga mu kiseera weyagulira ettaka okuva ku kkampuni ya lake View yali yagalwa dda era bagezaako okuteeka envumbo ku ttaka obutaligula nga azigyako.\nWasajja mu kakiiko abadde awerekeddwako mwanyina Nnalinya Kagere ne ba looya Medard Ssegona ne Muzamiru Kibeda nasaba akakiiko okuyingira mu nsonga zabwe kabaddize ettaka lya kitaabwe Ssekabaka Muteesa.\nmukuume abaana muluwumula – ssekandi


Bukedde Online - Mmotoka gyebabba e Kampala babakutte bagitunda Mbarara\nMmotoka gyebabba e Kampala babakutte bagitunda Mbarara\n''Eby''amagye okuwamba byabulimba'' - Museveni\nBuikwe baweze abasuubuzi abatambuza ebintu...\nAdded 7th February 2013\nABASAJJA babiri abagambibwa okwekobaana ne babba emmotoka ya munnaabwe poliisi ebakutte bagitunda Mbarara.\nAsuman Kalule 27, eyeeyita Asaph Kabenge ne Ben Jaggwe 21, omwozi w’emmotoka nga batuuze b’e Kawempe Kisowera kigambibwa emmotoka babba ya Moses Sebunya, Ipsum nnamba UAP 074P ow’e Najeera.\nKigambibwa baagibba mu August omwaka oguwedde bwe yali yaakagisimba ebweru w’ennyumba ne bagitwala ne bagitereka e Masaka nga bwe banoonya omuguzi.\nKalule mukwano gwa Sebunya era nga yateranga n’okumuwaamu n’avuga agamba yakozesa omukisa nga bamuwaddemu n’akuba ekisumuluzo ku ssabbuuni n’agenda akozesa ekikye kye beeyambisa okwakisa mmotoka nga bagibba so nga kaadi yagimubbako n’agenda ku Nasser n’ayokesaamu kkopi kwe yabadde agitundira.\nOkukwatibwa, kyad,iridde omuguzi gwe baabadde bafunye e Mbarara nga baagala awanyiseemu abawe kabangali 1200 abongerezeko n’obukadde bubiri n’emitwalo 60 okubeekengera n’atemya ku poliisi eyasitukiddemu n’esanga ng’emmotoka etundibwa bulijjo baginoonya.\nBaakwatiddwa ne bazzibwa mu Kampala omusango gye gwazzibwa n’okuloopebwa ku fayiro\nSD:18/22/08/2012 e Kira.\nAkulira poliisi mu divizoni y’e Kira, SP Peter Nkulega yagambye nti Sebunya agenda kukwasibwa mmotoka ye kubanga yabaleetedde ebiwandiiko byayo ebituufu ate Kalule ne Jaggwe baggulweko emisango ebiri ogw’okubba mmotoka n’okujinga ebiwandiiko.\nNambooze akukkulumidde kkooti ku misango egimuvunaanibwa


Bukedde Online - Ssebaggala owa Ssebaggala and sons akoledde mukyala we akabaga\nAbaserikale abattibwa ku Kaleerwe baali ba...\nSsebaggala ng’ayozaayoza mukyala we okufuuka Hajati.\nOMUGAGGA Haji Meddie Ssebaggala owa Ssebaggala And Sons akoledde mukyala we akabaga ng’amukulisaayo e Mecca okukola hijja.\nHajati Shamim Namuddu Ssebaggala obwedda ataddeko akaseko yakomyewo okuva e Mecca nga yatuukidde mu makage e Muyenga gye yasanze abagenyi be nga bamulinze ne bamwaniriza n’essanyu olw’okutuuka ku kkula ly’okufuuka Hajati omujjuvu.\nMu bagenyi abeetabye ku mukolo guno kwabaddeko Al – Haji Nasser Ssebagala, Latif Ssebaggala, Hajati Syda Bumba ne bba, Haji Ibrahim Kaddunabi, Rose Kakumba Original fi nal n’abalala.\nOlwatuuse baasokedde mu dduwa okwebaza Allah okumusobozesa okumaliriza empagi eyokutaano ey’obusiraamu ekyalese baggya be nga bayiguse ettama.\nHajati Namuddu yeebazizza bba Haji Ssebaggala okumukwatirako n’asobola okutuukiriza empagi eno era n’amusuubiza okubeera omuwulize mu bufumbo bwabwe gattako n’okumuzaalira abalongo kubanga talina kirabo ky’asobola kumusasulamu.\n“Mu butuufu Allah bw’akusobozesa n’akulonda mu bantu abangi n’otuukiriza empagi eno olina okuyisa emikolo mu maaso era bulijjo kye mbadde ndowoozaako okutuukiriza era ke kiwedde kati nnina kufumbira mwami,” Namuddu bwe yategeezezza.\nBba Haji Meddie Ssebaggala yagambye nti mu Busiraamu kikulu nnyo okufuuka Haji oba Hajati era aludde ng’akyagaliza maama w’abaana bange kati Hajati Namuddu Ssebaggala omujjuvu era nsaba Allah amuwe by’ayagala ne by’anjagaliza.\nKkooti eragidde Meddie Ssebaggala okusasula ebbanja lya Diamond Trust Bank lya bukadde 400\nBakungubagidde Haji eyafiiridde mu kulamaga e Mecca\nMunnayuganda afiiridde e Mecca mu kulamaga


Bukedde Online - Lukwago ne Besigye bawakanyizza ekiragiro kya kkooti\nLukwago ne Besigye bawakanyizza ekiragiro kya kkooti\nSSAABASUMBA w’Abasoodokisi asabye Gavumenti...\nEbyokwonoona obudde bwa Poliisi kati bikomye...\nBesigye ne Lukwago bawera: Tetujja kukkiriza kunyigirizibwa.\nOMUMYUKA wa Ssaabalabuzi Steven Kavuma, ekiragiro kye yafulumizza ekiyimiriza FDC obutabaako kintu kyonna ky’etegeka mu ngeri y’okuwakanya gavumenti kisaanudde ab’oludda oluvuganya ne bawera nti tebajja kukigoberera.\nSsaabawolereza wa gavumenti, yagenze mu kkooti n’asaba esse envumbo ku bikolwa bya FDC byonna eby’okwekalakaasa okumala omwezi mulamba kubanga bimenya amateeka.\nOmumyuka wa Ssaabalamuzi, Steven Kavuma yakkiriziganyizza n’okusaba kuno n’alagira nti ebintu ebyassibwawo aba FDC nga okusaba buli Lwakubiri ku kitebe kyabwe e Najjanankumbi ne mu bifo ebirala biyirimirire mbagirawo.\nAba FDC tebakkirizibwa kutegeka kwekalakaasa kwonna omuli n’okwo okubadde kutegekeddwa okubaawo ku Lwokuna.\nKyokka Besigye yayanukudde n’agamba nti n’omulamuzi Kavuma yennyini ekiragiro kino akimanyi bulungi nti tekijja kukola kubanga kkooti terina buyinza kubaggyako ddembe lyabwe.\nOmumyuka wa Ssaabalamuzi, Steven Kavuma.\nBesigye yakiggumizza nti akimanyi ye yawangula erabazze bamukola ebintu ebimunyigiriza ng’okumusibira mu maka ge kyokka ku luno tajja kukkiriza amwekiikamu.\nLOODI MEEYA AMUWAGIDDE Besigye yeegattiddwaako Loodi Meeya wa Kampala, Erias Lukwago eyagambye nti ekiragiro kino kitegeeza nti gavumenti eggudde emisango ku bantu baayo era ye nga munnamateeka akimanyi nti bino byonna bifu.\nWabula ssentebe wa Muvumenti mu Lubaga, Abdullah Kitatta, yavuddeyo n’ayogera ku lwa Muvumenti mu Kampala n’alabula nti balina buli kyetaagisa okwahhanga abooludda oluvuganya mu Kampala naddala abo abakoze entegeka z’okulemesa Museveni okulayira.\nYagambye nti bo beewaayo dda okukuuma obuwanguzi bwa Museveni era kino kye kijja okubaggyisaayo amaanyi gonna okulaba ng’omukolo gw’okulayira gutambula mu mirembe. Wabula Kitatta yagambye nti beetegefu okuteesa ne Lukwago n’abantu abalala bwe kigaana, balina obusobozi obukozesa embooko.


Poliisi etaasizza abavubuka abaasangiddwa...\nOmukazi eyasala abaana be ng’embuzi, emirambo n’agyebasa mu kisenge ky’ennyumba ya taata we (Jjajja w’abaana) yamazeeko abatuuze b’omu kibuga ky’e Kamuli ebyewungula, bwe yakomyewo ku kyalo nga yeekaaliisa nga bw’akubira abatuuze ka ‘jjambo.’\nNakato ne bba Baleseki bwe yali tannatta baana baabwe.\nKasifa Nakato Kayima ye yeekaalisirizza mu nguudo z’ekibuga ky’e Kamuli n’aleka abantu nga bawuniikiridde nga beebuuza kwe baasinzidde okumuyimbula.\nNakato 28, eyasala abaana be Muhamad Waibi 4 ne Ashraf Mukoza 2, obulago mu 2016.\nYeekaalisizza mu nguudo eza zooni y’e Industrial Area n’eye Busekiti mu Southern Division nga bw’awuubira abatuuze, olwo n’ayolekera ewa mutoowe e Busekiti.\nEyo teyabandaddeyo n’akozesa ekkubo lye limu nga bw’asiibula abaali baliraanwa be nga kw’atadde n’okubasuubiza nga bw’agenda okuddayo.\nETTEMU YALIKOLA MISANA TTUKU\nNakato yaggya abaana ku Bright Future Infant School n’abatwala ewa jjajjaabwe (amuzaala), Hajji Yasin Kayima mu Mulamba Zooni, n’abasala ng’embuzi.\nYalimba abasomesa nti abatwala kumira makerenda g’omusujja ne babamuwa kyokka nga yali agenda kubatta.\nEttemu yalikola yeetegese bulungi kubanga nga wabulayo olunaku lumu abatte, yatwala ekiso n’akiwagala bulungi, enkeera n’atuukiriza ‘misoni’ ye. Olw’amala okubatta n’adduka nga poliisi yamukwatira Busia gye yali yeekukumye.\nBAAMUKEBERA NGA MULAMU\nOluvannyuma baamutwala mu ddwaaliro ly’abalalu e Butabika abasawo ne bakakasa nti mulamu bulungi, kwe kumuzza e Kamuli awerennembe no gw’obutemu.\nOmulamuzi Sheilla Angura yamusomeramu omusango kyokka n’adda mu kwefuula omulalu n’agezaako n’okwesuula mu kaabuyonjo y’oku kkooti, n’amusindika ku alimanda mu kkomera ly’e Kamuli.\nWabula engeri gye yaggyibwa e Kamuli n’atwalibwa e Kirinya teyategeerekeka, wabula omwogezi wa poliisi mu Busoga North, Michael Kasadha, agamba nti baamutwala agasimbagane n’Omulamuzi wa Kkooti Enkulu.


Bukedde Online - Cranes eyingidde enkambi okwetegekera Madagascar\nAba Nakivubo beetemyemu ku by'omugagga Kiggundu okutwala Park Yard\nCranes eggumidde ku gwa Madagascar: Mawejj...\nTTIIMU ya Cranes ezzeemu okutendekebwa e Namboole okwetegekera omupiira gw'okudding'ana ne Madagascar mu luzannya olusooka abalizannya eza Afrika omwaka ogujja.\nMAY 31 mu za Afrika:\nCranes - Madagascar (Namboole)\nEbisale by'olukalaba omupiira\n12,000/-, 50,000/- ne 20,000/-\nMasa ataabadde Antananarivo mu Madagascar ng’ewangulwa ggoolo 2-1 mu luzannya olwasoose, yeegasse ku nkambi\nWabula omutendesi Sredejovic Micho yasoose kwetondera ggwanga mu lukung’ana lwa bannamawulire ku FUFA House ku Lwokusatu ku makya n’agamba nti nabo (abatendesi ne ttiimu yonna) tebanneetegeera lwaki baazannye bubi.\nWabula agambye nti okubulawo kw’abakwasi ba ggoolo, Robert Odongokara ne Denis Onyango ekyabatuusa okuwa omwana omuto Ismail Watenga kye kimu ku byakubizza Cranes.\nAbazannyi ba Cranes nga bali mu kutendekebwa e Namboole. EKIF SILVANO KIBUUKA\nKuno yayongeddeko ekisaawe eky’omuddo wamu n’ebbugumu eryasukkiridde.\nMicho era akakasizza nti Godfrey Walusimbi tajja kusamba mupiira guno kubanga ekkoligo lya CAF erya kkaadi emmyufu gye yafuna nga Cranes esamba Senegal omwaka oguwedde waakusubwa emipiira ebiri okusinziira ku bbaluwa FUFA gye yafunye okuva mu CAF.\n“Twabadde tuyise Walusimbi naye CAF n’etutegeeza nti baasalawo asibwe emipiira ebiri. Tujja kweyambisa abawagizi babeere omuzannyi owe 12 tusobole okumegga Madagascar e Namboole nga May 31 twesogge oluzannya oluddako,” Micho bwe yasuubizza Bannayuganda.\nAbasambi abalala abasuubirwa okwegatta ku ttiimu ye Tony Mawejje ne Denis Onyango.\nAni alemedde ssente za bamulekwa ba Nankunda?


OKUDDA KWA YESU KULI KUMPI\nAbantu abasinga obungi ku ffe tulina obuzaale obutuwaliriza okwagala okulengerako mu kiseera eky'omu maaso. Twagala nnyo okumanya kiki ekiri emitala eri. Naye okulanga ekituufu kitulema. Yadde tulina obuzibu okutebeereza obudde obw'olunaku olw'enkya bwe bunaabeera!\nWaliwo omuntu omu alina obunnabbi obwakakasibwa nga butuufu ddala. Yesu Kristo ng'ayita mu kigambo kye asobola okututwalako mu kiseera eky'omu maaso ye yemukulembeze eyeesigika. Mu ky'okuyiga kino kye tugenda okulaba ky'ayogera ku kiseera ky'okudda kwe omulundi ogw'okubiri. Awamu n'ebyo byonna, ani ayinza okusinga okumanya ekisingawo ku nkomerero ey'ensi okujjako oyo eyagitonda ku luberyeberye?\n1. OBUBONERO OBULAGA NTI KRISTO AJJA KUJJA MU NNAKU ZAFFE\nNga Yesu amaze okutegeeza abayigirizwa be nti ajja kukomawo ku nsi yaffe eno omulundi ogw'okubiri (Matayo 23:39). Kibuuzo ki kye baamubuuza?\n"Tubulire, ebyo biribeerawo ddi? Era kabonero ki akaliraga okujja kwo, n'enkomerero y'ensi?" - Matayo 24:3.\nYesu yakkiriza n'abaddamu mu ngeri etegeerekeka obulungi. Mu ssuula ya Matayo 24 ne Lukka 21, ye kennyini yawa "obubonero" bungi obukakafu obwo kwe tugenda okutegeerera ekiseera eky'okujja kwe nga kisembedde. Obunnabbi obulala obwa Bayibuli butuyamba okujjuza ekifaananyi, nga bunnyonnyola embeera y'ensi bw'eribeera nga Yesu anaatera okudda. Nga bwe tunaalaba obunnabbi buno bugenze nga butuukirira mu maaso gaffe; bulaga nti okujja kwa Kristo omulundi ogw'okubiri ku nsi kuli kumpi ku luggi.\nKa tulabe obubonero kkumi obuli ku kubbo erigenda mu ggulu era twetegereze ebibuuzo omutambuze ow'omulembe guno by'ayinza okwebuuza bw'asoma ku bubonero buno.\nAKABONERO AKASOOKA - OKUBONAABONA! OKUTYA! OKWELARIKIRIRA!\nEmyaka giyise nkumu bbiri (2000) Yesu bwe yawa obunnabbi obunnyonnyola embeera eya bulijjo ey'obulamu era bw'osoma buwulikika nga obwavudde mu mawulire ag'olunaku olw'eggulo erya leero.\n"Walibaawo eby'amagero ku njuba ne ku mwezi ne ku mmunyeenye. Ku nsi AMAWANGA GALYERALIKIRIRA nga gatya olw'okuwuuma kw'ennyanja n'okw'amayengo. ABANTU BALIZIRIKA OLW'ENTIISA N'OKWERALIKIRIRA EBIGENDA OKUBAAWO KU NSI. Kubanga eby'amaanyi mu bwengula bw'ebbanga birinyeenyezebwa. Olwo ne balaba omwana w'omuntu ng'ajjira mu bire, ng'alina obuyinza bungi n'ekitiibwa kinene. Naye ebyo bwe biritandika okubaawo, musitule era muyimuse emitwe gyammwe, kubanga okununulibwa kwammwe kuli kumpi." - Luka 21:25-28.\nTewali ngeri ndala esingako awo obulungi gye tusobola okuwandiika ennyonnyola obulungi embeera ensi yaffe gy'erimu kaakati. "Abantu balizirika olw'entisa n'olw'okweralikirira olw'ebyo ebigenda okubaawo ku nsi." Eby'okulwanyisa ebiterekeddwa mu mawanika bisobola okuzikiriza ensi yaffe yonna. Kiri kitya singa eby'okulwanyisa zzisabyalo eby'amaanyi ga nucliya biggwa mu mikono gya bannalukalala.\nEkigendererwa kya Yesu kwe kutuwa essuubi mu mirembe egirimu obuzibu. Obuzibu obuli ku nsi yaffe yonna ''entisa n'okweralikirira''' bikakasa amazima gano nti okujja kwa Yesu Kristo "kusembedde." Mu kiseera kino emirundi egimu abantu bangi bakaaba olw'okutabukatabuka nga bagamba nti: "ate laba ensi ky'etuuseko." Naye omuyizi w'obunnabbi bwa Bayibuli asobola okuddamu n'eddoboozi eririmu essuubi nti: "Laba waliwo omuntu ajja ku nsi yaffe eno" Ye Yesu.\nAKABONERO AK'OKUBIRI - EBIZIBU BY'ENSI.\nEbizikiriza eby'obutonde bijja bitya mu bubonero obw'ennaku ez'enkomerero?\n"Walibaawo okukankana kw'ensi okw'amaanyi, n'enjala ne kawumpuli mu bitundu bingi\nbwe mulabanga ebyo nga bibaawo, mumanyanga nti obwakabaka bwa Katonda buli kumpi." - Luka 21:11, 31.\nMu kaseera kano lowooza ku njala. Lowooza abaana abafa enjala nga n'embuto zibazimbye abatava ku mawulire. Ekyo tekyewuunyisa ensi, esobola okuweereza omuntu ku mwezi: tesobola kuliisa bantu baayo? Yesu yakitegeera nti enjala yali ya kulemerawo, era obuzaaliranwa obw'omuntu obw'okwerowoozako bujja kugenda nga bweyongera okuba obubi okutuusa ku nkomerero y'ekiseera.\nNaye ate kiri kitya ku bikankano ebya Musisi? Okusinziira ku kitabo eky'ensi yonna omuwandiikibwa ebyo ebigwawo buli lunaku ku nsi eky'omwaka 1999, buli kyasa ekiddirira mu mulembe guno omukristayo wabaddewo okweyongera kwa kitalo mu bikankano ebya musisi, mu kyasa ekye 18. Musisi ow'amaanyi yayita emirundi mukaaga 6, mu kyasa 19 yayita emirundi musanvu 7, mu kyasa ekye 20 yayita emirundi egissukka 100. N'olwekyo obujulirwa bugenda bweyongera okulabika nga bwe tugenda tweyongera okusemberera ennaku zaffe.\nEmiwendo gino gikakasa obunnabbi bwa Yesu. Enjala n'ebikankano ebya Musisi ow'amaanyi bigenda byeyongera okutuuka ku ntikko - obwakabaka bwa Katonda busembedde kumpi! Ekibuuzo ne kijja nti: ekyasa kya 21 kinaayongera kutuleetera ebikankano ebirala bikumi na bikumi oba kinaatuleetera kujja kwa kabaka wa Bakabaka?\nAKABONERO AK'OKUSATU - OKUKUNG'ANYA OBUGAGGA.\nObugagga okugenda nga budda mu mikono gy'abasinga obutono ate ng'abalala beeyongera mu bwavu, amakulu ki?\n"Mukung'anyizza obugagga ng'enkomerero y'ensi eri kumpi okutuuka." - Yakobo 5:3.\nNewankubadde nga waliwo amagezi gaffe mu by'enfuna, abagagga beeyongera kubeera bagagga n'abaavu beeyongera kubeera baavu. Bannagagga abalina obukadde n'obukadde bw'ensimbi ke kabonero akalala akalaga okujja kwa Mukama waffe kuli kumpi (olunyiriri 8).\nAKABONERO AK'OKUNA - OBWEGUGUNGO MU BAKOZI.\nLwaki obutamatira era n'obwegugungo mu bakozi bweyongera nnyo?\n"Laba, empeera y'abakozi abaakungula ennimiro zammwe gye mulyazamaanya, ekaaba, n'ebiwoobe by'abo abakungula byayingira mu matu ga Mukama ow'egye. Era nammwe mugumikirizenga; munywezenga emitima gyammwe, kubanga okujja kwa Mukama waffe kuli kumpi." - Yakobo 5:4, 8.\nNg'amaze okulanga okukung'anya obugagga obuteenkanankana mu nnaku zaffe Yakobo yalaba entalo nga zibalukawo nga ziva mu bakozi abatali bamativu. Olutalo wakati w'abakozi n'abakozesa zeyongera mu maaso. Akabonero akalala akalaga nti: okujja kwa Mukama waffe kuli kumpi.\nAKABONERO AK'OKUTAANO - OKWONOONEKA KW'EMPISA MU BANTU.\nLwaki empisa ennungi ezifuga abantu ziddiridde?\n"Naye tegeera kino nga mu nnaku ez'oluvanyuma ebiro eby'okulaba ennaku birijja. Kubanga abantu baliba nga beeyagala bokka, abagala ebintu, ebeenyumiriza, ab'amalala, abavumi, abatagondera bazadde baabwe, abateebaza, abatali batukuvu, abatayagala ba luganda abatatabagana, abawaayiriza, abateegendereza, abakambwe, abatayagala bulungi, ab'enkwe, abakakanyavu, abeegulumiza, abagala essanyu okusinga Katonda; nga balina ekifaananyi eky'okutya Katonda, naye nga beegana amaanyi gaakwo; era nabo obakubanga amabega." - 2 Timosewo 3:1-5, 13.\nWaliwo omuntu omulala ayinza okulowooza n'okunnyonnyola ensi yaffe ekisingako obulungi? Ebirowoozo byo ebikuba ebifaananyi bitunuulize oludda lwonna lw'oyagala ennaku zino, ojja kulaba ekifaananyi eky'okwerowoozako eky'okufuna ebintu. Era ojja kulaba endwadde eyewuunyisa ey'okukwata abaana era n'okubonaabona. Ojja kufuna omuwendo gw'abavubuka b'otosobola na kubala abagudde eddalu, okutta abaana abato mu myaka gyabwe ekkumi era bonna nga boonooneddwa. Ebintu bino byonna ekifaananyi kye bituraga bitegeeza nti: okujja kwa Yesu kuli kumpi.\nAKABONERO AK'OMUKAAGA - OKUSAASAANA KW'OBUSAMIZE.\nLwaki tulaba abantu okweyongera okusanyukira obusamize?\n"Kubanga walijja ba Kristo ab'obulimba ne bannabbi ab'obulimba, nabo balikola obubonero obukulu n'eby'amagero, n'okukyamya bakyamye n'abalonde oba nga kiyinzika." - Matayo 24:24.\nEbyawandiikibwa bino biraga nti ku kiseera eky'enkomerero kigenda kulaga ebika ebya buli ngeri: eby'amagero, n'obubonero obw'obulimba. Abalogo n'abalaguzi bakulabika nga boogera. Omulembe omuggya (new age) kati bali buli wantu nga batunda amayinja agatangalijja agakola eby'amagero era nga bakolagana n'emyoyo egy'abafu, Obubonero, obw'obulimba, n'eby'amagero bikyase wonna. Bino byonna nga Yesu bwe yalagula byongera okukiraga obulungi nti tuli mu kiseera eky'okujja kw'Omwana w'omuntu (olunyiriri 27).\nAKABONERO AK'OMUSANVU - ENSI YONNA OKUZUUKUKA.\nOkuzuukuka kw'amawanga ga Africa, Middle East, Bulaaya (Europe) ne Buvanjuba amakulu gaakyo kiki?\n"Amawanga gayimuke gambuke\nmuteekeewo ekiwabyo, kubanga ebikungulwa byengedde; mujje\nkubanga obubi bwabwe bungi\noluggube oluggube, oluggube lw'abantu mu kiwonvu eky'okumaliriramu! Kubanga olunaku lwa Mukama luli kumpi mu kiwonvu eky'okumaliririramu." - Yoweeri 3:12-14.\nMu kiseera kino mu Asia ne Africa, mu buvanjuba bwa Bulaaya, edda eyayitibwanga Soviet Union, era n'ensi za Middle East, tulaba amawanga kinnalimu agasingidde ddala okuzuukuka my byafaayo. "Kubanga olunaku lwa Mukama luli kumpi."\nAKABONERO AK'OMUNAANA - ENTEEKATEEKA EZ'EMIREMBE ERA N'OKUTEEKATEEKA ENTALO.\nTuli mu nsi ey'ekitalo. Buli muntu akkiriza nti tuteekwa okubeera n'emirembe. Twogera mirembe, naye tweggalira mu ntalo, n'ezo ezimaze emyaka n'ebisiibo ziddamu okubaluka. Bannabbi Mikka ne Yoweeri baalanga nti mu kiseera kyennyini ng'amawanga mwegogeerera okwegomba emirembe (Mikka 4:1-3), olw'obutesiga baliraanwa baabwe kibawaliriza okuteekateeka olutalo (Yoweri 3:9-13).\nDda nnyo Bayibuli yatuwa ekifaananyi eky'obuzibu obw'eddembe omuli entalo era n'eyogera nti emirembe egy'olubereera gigenda kujja nga Kristo amaze okudda.\nAKABONERO OK'OMWENDA - OKUKULAKULANA KW'OMULEMBE.\nLwaki oluvannyuma lw'ebyasa by'ebyafaayo by'omuntu eby'entambula n'eby'empuliziganya ennaku zino bigasse ensi wamu?\n"Okutuusa ekiseera eky'enkomerero kubanga bangi baliddingana mbiro, n'okumanya kulyeyongera." - Danieri 12:4.\nDanieri wano alaga nti okumanya okw'obunnabbi bwe kugenda kweyongera "okutuusa ekiseera eky'enkomerero" oba "mu" kiseera eky'enkomerero. Naye era obunnabbi buno bwogera butereevu ku mulembe gwaffe ogwa Kompyuta mu myaka emitono egiyise amagezi aga buli kika geyongedde ku misinde gya kimyanso. Amagezi agatuukiddwako mu myaka ataano egiyise gasinga obungi ago agavumbulwa mu myaka enkumi ebbiri egy'emabega egyayitawo.\n"ABANTU BANGI BALIDDING'ANA MBIRO nga badda eno n'eri okwongera okuvumbula okumanya." Emabega eri ng'omwaka 1850 tegunnabawo, abantu baatambuliranga ku mbalasi ne ku bigaali byazo, mu ngeri y'emu nga bwe baakolanga mu biseera ebyasooka.\nMu kiseera kino tutambulira ku mbiro ezisinga eddoboozi kwe litambulira era ne twetoloora ensi mu ngeri yonna okuva ku nnyonyi za Konkoodi nokutuuka okutambulira mu bizungirizi.\nOkweyongera mu by'entambula awamu n'okuvumbula ebintu ebiggya ebingi ebyakavumbulwa mu nnaku zino bwe bujjulirwa nti tuli, "mu kiseera eky'enkomerero."\nAKABONERO AK'EKKUMI - ENJIRI OKUBUULIRWA MU MAWANGA GONNA.\nYesu yalagula nti ng'anatera okudda enjiri eteekwa okutuuka mu nsi yonna.\n"N'enjiri eno ey'obwakabaka eribuulirwa mu nsi zonna, awo enkomerero n'eryoka ejja." - Matayo 24:14.\nEmyaka mingi egyayita, kumpi kimu kyakubiri eky'ensi yaffe yali ng'esibiddwa mu buyinza obw'ekyuma, nga baggaliddwa obutawulira Amawulire Amalungi. Naye mu bbanga eritali ddene obuvanjuba bwa Bulaaya bwava mu bufuzi obw'ekyuma obwa Komyunisimu. Ekisenge ekiyitiibwa Berlin kyagwa era n'obufuzi obwa Soviet obw'amaanyi ne bukutukakutukamu. Mu bwangu ddala kumpi kimu kya kubiri eky'ensi yonna kyaggulwawo olw'okubuulira enjiri. Enjiri mu mazima ebuulirwa mu nsi yonna nga bwe kitabangawo oluberyeberye okuyita mu byuma eby'omulembe ebya Saterayiti obubaka obw'obukristayo buwerezebwa kumpi mu buli ggwanga. Tuli mu kiseera kyennyini Yesu kye yaayogerako bwe yagamba nti: "Nenjiri eno egenda kubuulirwa mu mawanga gonna olwo enkomerero n'eryoka ejja."\n2. KISEERA KI YESU KY'ANAAJJIRAMU?\nMu bwangu ddala ng'amaze okunnyonnyola ebintu ebiribaawo ebiriraga ekiseera ebiriddirirwa okujja kwe omulundi ogw'okubiri, Yesu yawumbawumba okulabula kwe ng'agamba nti:\n"Mazima mbagamba nti emirembe gino tegiriggwaawo, okutuusa ebyo byonna lwe birikolebwa." - Matayo 24:34.\nOkuwumbawumba kwe kutegerekeka - Emirembe gy'ayogerako gy'egyo egirimu obw'obunnabbi egigenda okulaba Yesu ng'ajja omulundi ogw'okubiri ku nsi. Tewajja kuyita kiseera kinene, Yesu okuggyawo ekibi era n'okubonaabona, n'okuteekawo obwakabaka bwe obw'emirembe n'emirembe. Yesu atulabula nti: "Naye tewali amanyi olunaku lwennyini n'essawa" (olunnyiriri olwa 36).\nEra Yesu yeeyongera mu maaso okugamba nti:\n"Mukale nammwe mweteeketeeke kubanga mu kiseera kye mutalowoolezamu omwana w'omuntu ky'ajjiramu." - Matayo 24:44.\n3. YESU LY'ESSUBI LYOKKA ERY'ENSI\nKristo ye w'enkomerero, essuubi erisingira ddala obukulu ery'ensi yaffe. Kubanga ye yekka y'ayinza okukolagana na buli kintu kyonna ekigyonoona - kye kibi. Yesu yafa ku musalaba asobole okuggyawo ekibi era ffe ffena abakkiriza ekirabo eky'obulokozi alyoke atulokole.\n"Akola ekibi wa Sitaani, kubanga okuva ku luberyeberye Sitaani akola ebibi. Omwana wa Katonda kyeyava alabisibwa amalewo ebikolwa bya Setaani." - 1 Yokana 3:8.\nOmulokozi waffe yatuteekerawo ekkubo eritusobozesa okuva ku nsi eno eggwaawo, bwe yeewaayo nga ssaddaaka omubiri gwe n'omusaayi gwe. Yesu oyo y'omu olunaku olumu agenda okuwonya ensi yaffe eno obulwadde bwonna ng'azikiriza ekibi, mu ssaawa eno akuwa okusangulwako omusango ogw'ekibi okuva ku bulamu bwo. Tolina kulindirira kutuusa ku kujja kwe omulundi ogw'okubiri akujje mu musango n'okwelarikirira era ne mu mpisa embi. Yesu ayagala okukuwa emirembe egy'ekisa kye mu kiseera kino kyenyini.\nOmukyala omu omuvubuka bwe yali ng'akung'ana mu lumu ku nkung'ana ez'eddiini yawulira nga obulamu bwe bukwatiddwako olw'okubuulirwa kw'enjiri. Bwe yawuulira ebigambo by'okujja amangu okwa Yesu Kristo nga bibuulirwa, byonna byatereera. Yalaba nga kino kirimu amagezi, yasalawo nti ateekwa okulekeraawo okunoonya okwagala, essanyu n'emirembe mu bifo byonna ebikyamu. Yesu ye yali eky'okuddamu kyokka.\nOlunaku olwaddirira ababuulizi b'enjiri bwe baagenda okumulaba, yabategeeza byonna ebibadde ku bulamu bwe obubi. Yali munywi wa mwenge lujuuju era nga n'obulamu bwe abuyimirizawo lwa kukola bwa malaaya. Ng'amaze okunnyonnyola obuzibu bwe bwonna yayoogera nga bw'akaaba nti: "olw'eggulo mu mazima wabadde oyogera ku nze."\nNaye eddoboozi eryo lye yawulira nga lyogerera mu mutima gwe lyali ddoboozi lya Katonda. Era Katonda yali ayogera gyali mpola. Era n'omukyala yasalawo okutereeza byonna. Yasaba ng'ayita Yesu okujja mu mutima gwe ng'omulokozi we era nga Mukama we, era n'anywerera ku ssuubi ely'okujja kwe amangu. Mu wiiki ez'addirira yatandika okwetegereza mu bulamu bwe nti okutya kwe kwonna okungi, n'okweralikirira kwe kwonna ebyamutwalanga okunywa omwenge byali nga bigenze olw'okumala ekiseera kye nga ayogera ne Yesu. Yesu yatandika okumulokola mu maanyi agaali goonoona obulamu bwe.\nOmukyala oyo yali akoze ebintu bingi ebyali bimuswaza. Naye ekisa kya Kristo era n'okusonyiyibwa byali bya maanyi okusinga obuswavu bwe. Ebyo ebyali ku mubbi ku musaalaba byalina amakulu mangi gyali.\nMu ssaawa ye ekomererayo eterimu ssuubi omubbi yakyukira eri oyo eyali abonaabona nga talina musango eyamuli ku mabbali n'amusaba nti: "Yesu onjijjukiranga ng'ojjira mu bwakabaka bwo" (Luka 23:42).\nEky'okuddamu eky'amangu okuva eri Yesu kwali okusuubiza omubbi ekifo mu lusuku lwa Katonda (olunyiriri olwa 43). Yesu oyo y'omu eyawa ekirabo eky'ekisa eky'okusonyiyibwa kw'omubbi eyali afa, mu kiseera kino akuwa gwe obulokozi obw'okusonyiyibwa okujjuvu era n'eddembe ery'ebirowoozo. Nsaba ebyo obyezuulire wekka kaakano.\nEra naawe okyasobola okusaba ng'omubbi eyali afiira ku musaalaba nti, "Yesu, ongijjukiranga ng'ojjira mu bwakabaka bwo." Era ne Yesu ajja ku kuddamu nti, "Ndikomawo nate era naawe oliba nange mu lusuku lwa Katonda."


kabaka « BugandaWatch\nOmusasi wa BugandaWatch alondoola ensonga z’abakungu be Mengo okukozesa ebifo byaabwe okwegaggawaza yafunye amawulire okuva mu nsonda ez’omunda nti Chief Executive Officer wa kampuni ya K2 Telecom, Godfrey Kisekka, yatuuza bakozi be K2 Telecom nabategeeza nti bagobeddwa okuva nga 14 February 2018. Wabula ekyewunyiisa abakozi kwekuba nti teyannyonyola oba kuddamu kibuuzo kyonna ku nsonga y’emisaala\nNga 22 January 2018, Katikkiro Mayiga ne minister akola ku nsonga z’Olukiiko lwa Buganda, Muky. Christine Mugerwa Kasule befunira ekifo mu byafaayo bya Buganda bwebafulumya kyebayita “ebiteeso ebiyisibbwa Olukiiko”, wadde nga olukiiko lwaali telubikubaganyizaako...\nKatikkiro Charles Peter Mayiga lweyasemba okulambuza bannamawulire omulimu gw’okuzaawo amasiro ge Kasubi nga 21 December 2017, yeyama eri Obuganda gwaali gwakuggwa mu 2018. Wabula, kyeyasubiza kirabika ng’ekitasoboke kubanga BugandaWatch yafunye amawalire agesigika okuva e Kasubi nti abakozi ne...\nNga 25 January 2018, BugandaWatch yafuna amawulire okuva mu nsonda ezesigika mu Bulange, nga gategeeza nti Mengo eteekateeka okutunda omukutu gw’essimu ogwa K2 Telecom eri Airtel Telecom Company. Amawulire gano gazze nga K2 Telecom eri mu bizibu biyitirivu,...\nEyayamba Mayiga okulaga nti Mengo yawa Uganda obuyambi ku sickle cells avunaana Basajja ba Kabaka kumunyaga\nOkubiliriza kwa BugandaWatch okwatandika mu July 2017, wadde tekunaggwa, naye kwazudde nti emikolo egyekitiibwa mu 2017 Katikkiro kweyatonera gavumenti ya Uganda obuyambi bw’okugula obuuma obukebera obulwadde bwa sickle cells, gyali gya kugumaaza na kubulankanyizaamu ssente za Buganda. Obujulizi...\nOluvannyuma lw’emyaka 3 ng’asisirise, Katikkiro JB Walusimbi avuddeyo, yeyamye okuwagira Baganda Nkoba za Mbogo\nNga 12 January 2018, Katikkiro wa Buganda eyawummula, Engr. John Baptist Walusimbi, yaguddewo olusirika lw’abavubuka ba Baganda Nkoba za Mbogo (BANKOSA) olwabadde ku ssomero lya Buddo Christian Academy, e Buddo mu Busiro. Guno gwemulundi ogwasoose Engr. Walusimbi...\nEkisakaate kya 2018 kitandise, Nnabagereka ayagala obuntu bulamu buzimbibwe mu mwana omuto\nNga 2 January 2018, abaana abasoba mu 600 baakedde kukungaanira Mengo okumpi ne Bulange awabadde omukolo ogw’okubasiibula nga bagenda okwetaba mu Kisaakaate kya 2018. Omwaka guno Ekisakaate kyakubeera ku ssomero lya Saint Joseph of Nazaleth e Mpigi mu Mawokota...\nGrace Ssemakula obwa Ndugwa yabwejjeko, yavunaanye Bazzukulu kumwogerera nti akooye takyasobola\nNga 29 December 2017, Mw. Grace Ssemakula Musoke Kasepeewo, abadde amanyiddwa ng’omukulu w’ekika ky’Olugave okuva mu 1986, yalangilira nti alekulidde obwa Ndugwa. Ssemakula yategeeza abamu ku bakulu b’emituba mu kika ky’Olugave abaali mu lukungaana lwe yayita mu...\nAmagye ga Museveni ku nnyimba za Mazaalibwa, ku luno tegalemesa Kabaka kwogera na kusaagamu na bantu be\nNga 22 December 2017, Ssabasajja Kabaka wa Buganda Ronald Mutebi yalabika ku mukolo gw’ennyimba z’amazaalibwa ga Yesu ogwaali mu mu bimuli bya Bulange e Mengo, Kyaddondo. Obutafanaana na mikolo Kabaka kwabadde alabika, kati kumala myaka, ku luno Omutanda yasobola okubeera...\nEbaluwa ya Muyanja okuva mu America – Katikkiro aveeyo, atangaaze Bukedde byeyayogera ku baana ba Kabaka\nMwanyinaze Namayega, Nsubiira muli bulungi. Munange naffe tuli wano tutandise okufuna omuzira gwa snow, era ntandise okubeera ennyo munda. Anti nga bwomanyi, empeewo si mukwaano gwange nakatono. Nga bwenakutegeeza emabegako, ekya mawulire ga Bukedde okufulumya kalonda akwata ku...


Omukulembeze wekibiina Kya National Unity platform Robert kyagulanyi Ssentamu Bobi wine agobye Abe byokwerinda abamuweredwa akakiiko ke byokulonda nga agamba nti bano batandikidde mu kumutulugunya atenga babamuwadde kumukuuma. – CBS FM\nOmukulembeze wekibiina Kya National Unity platform Robert kyagulanyi Ssentamu Bobi wine agobye Abe byokwerinda abamuweredwa akakiiko ke byokulonda nga agamba nti bano batandikidde mu kumutulugunya atenga babamuwadde kumukuuma.\nKyagulanyi Ssentamu Bobi wine agambye nti alaina obukakafu nti abamu ku basirikale abamuwereddwa, ate kwekwabadde abamufuuyidde kamulali mu maaso, bweyabadde akwatiddwa oluvanyuma lwekwewandiisa okuvuganya kubwa president e Kyambogo, era ebigendererwa byabwe byandiba nga byakumutuusaako bulabe.\nMu lukungaana lwabanna mawulire olwatudde ku kitebe kye kibiina kino e Kamwokya ssabawandiisi wekibiina kino Lewis Rubongoya yagambye nti ebisago ebyatuuse ku mukulembeze waabwe, obukuumi bwaba police bano tebwetaagisa.\nOno yagambye nti bamaze okuwandikira akakiiko ke byokulonda nga bagala basigaze obukuumi bwabwe kuba kyagulanyi tabwetaaga olwebyamutuusidwako.\nOno era alangiridde nti manifesto ye kibiina basazeewo kujisomera Mbarara kulwokutaano lwa sabiiti Eno oluvanyuma lwabakuuma ddembe okubalemesa okujisomera e Kampala olunaku lwe gulo.


Bukedde Online - Eddwaaliro ly'e Kamuli ekkulu liggaddwaawo lwa corona\nSsentebe wa LC V e Buyende Robert Ziribasanga ng’alambuza ababaka ba palamenti woodi y’abakyala etaggaddwaawo.\nEddwaaliro ly'e Kamuli ekkulu erijjanjaba abalwadde abasoba mu 3,000, liggaddwaawo oluvannyuma lw'abasawo 24 okusangibwa n'ekirwadde kya Covid-19. Ng'oggyeeko abasawo 24, n'abakozi 7 ababayambako nabo balwadde, bw'oggattako abantu abalala oweza omuwendo gwa bantu 49, abaazuuliddwa n'obulwadde buno mu kiseera kye kimu.\nEmbeera eno yawalirizza akulira ebyobulamu Dr. Fred Duku okuyita olukiiko olw'amangu ne kisalibwawo eddwaaliro okuggalibwa okusobola okutaasa abantu abalala okukwatibwa obulwadde buno. Woodi zonna zaggaddwa okuggygako omwabadde ba nnakawere ne ba bbebi, era abalwadde ne balagirwa bagende banoonye obujjanjabi awalala. Embeera eno yatandika wiiki ewedde, omu ku basawo ababadde mu nkambi ya Covid-19 bwe yasangibwa n'obulwadde buno.\n"Twasalawo okukebera okw'obuwaze, era ebyavudde e Ntebe byalaze nti abasawo 24 balwadde, ng'ate abakozi abatali basawo 7 nabo ssennyiga bamulina," Dr. Duku bwe yagambye. Mu nnaku ey'ekitalo, abalwadde baalabiddwa nga basitula engugu okuva mu woodi okunoonya obujjanjabi, era abamu baawuliddwa nga bakaaba nti bazzeeyo bafiire mu maka gaabwe kuba tebalina ssente za malwaliro ga bwannannyini.\nTEBAAMANYA NG'OBULWADDE BUGENDA KUBAZINGAKO Dr. Duku yannyonnyodde nti omusawo eyasooka okuzuulibwa yasooka buteewulira bulungi ne bamukebera, ebyavaamu byabawaliriza okumujjanjabira mu kifo ekyekusifu. Kyokka baagenze okukebera abasawo abalala ne bakizuula ng'obulwadde bwabazingako dda. Yagambye nti wonna omugatte, abantu abaakafa mu Kamuli bali 4, ng'eyasembyeyo ye mubaka wa Munisipaali y'e Kamuli, Hajjati Rehema Watongola, ate e Buyende, 3 be baakafa. Akulira eddwaaliro ly'e Kamuli ekkulu, Dr. Zaidi Atuma, yalabudde abantu balekere okuzannyira ku bulwadde nti tebuliiwo, era n'abasaba bongere okugondera ebiragiro okuli okunaaba mu ngalo, okwewa amabanga n'obutabeera mu bifo birimu bantu bangi. Yuniti ya Covid 19 mu ddwaaliro ly'e Kamuli ekkulu yaggulwawo mu March 2020.\nDayirekita wa Kampala yeenyigidde mu bulungibwansi\n'Abakola emirimu gyawansi mubasiime'\nKkooti enkulu leero lwesalira abatujju ebibonerezo- Eby'okwerinda binywezeddwa ku kkooti\nOmulamuzi aggye enta mu musango gw'obutujju


Lwaki Ebizimbe by’Obwakabaka eby’Abajulirwa ba Yakuwa Bizimbibwa era Bizimbibwa Bitya?\nNigeria, ekyasookawo n’ekiriwo kati\nEbizimbe mwe tukuŋŋaanira biyitibwa “Ebizimbe by’Obwakabaka.” Erinnya eryo lituukirawo kubanga Obwakabaka ye nsonga enkulu eyogerwako mu nkuŋŋaana zaffe, era gwe gwali omutwe omukulu mu kubuulira kwa Yesu.—Lukka 8:1.\nEbikolerwamu bitumbula okusinza okw’amazima. Mu bizimbe ebyo Abajulirwa ba Yakuwa mwe basinziira okubunyisa amawulire amalungi ag’Obwakabaka. (Matayo 24:14) Ebizimbe by’Obwakabaka byonna tebifaanagana; ebimu biba binene ate ebirala biba bitonotono. Bingi ku byo bikuŋŋaaniramu ebibiina ebisukka mu kimu. Mu myaka egiyise Ebizimbe by’Obwakabaka bingi nnyo bizimbiddwa (ebizimbe nga bitaano buli lunaku) okusobola okuba n’ebizimbe ebimala olw’omuwendo gw’ababuulizi n’ogw’ebibiina ogweyongedde. Kino tusobodde tutya okukikola?—Matayo 19:26.\nSsente ezibizimba ziweebwayo kyeyagalire. Ssente ezo ziweerezebwa ku ofiisi y’ettabi ne zisobola okuyamba ebibiina ebyetaaga okuzimba oba okuddaabiriza Ebizimbe by’Obwakabaka.\nBizimbibwa bannakyewa. Mu nsi nnyingi eriyo Ab’oluganda Abakola ogw’Okuzimba Ebizimbe by’Obwakabaka. Ab’oluganda abo bagenda mu bitundu eby’enjawulo, omuli n’ebyo ebyesudde ennyo, okuzimba Ebizimbe by’Obwakabaka n’okutendeka ab’oluganda ab’omu bitundu ebyo mu mulimu gw’okuzimba. Mu nsi endala eriyo Obukiiko Obukola ku by’Okuzimba, nga buno bwe bulabirira omulimu gw’okuzimba n’okuddaabiriza Ebizimbe by’Obwakabaka mu bitundu bye buvunaanyizibwako. Abakadde abalina obumanyirivu bawa ebibiina obulagirizi obwetaagisa, era ab’oluganda abalala abamanyi eby’okuzimba nabo bayambako mu kuzimba. Ab’oluganda bangi mu kibiina ekiba kizimba beewaayo nga bannakyewa okukola emirimu egitali gimu. Omulimu guno gusobodde okugenda mu maaso olw’okuba Yakuwa awa abantu be omwoyo gwe era nga nabo bagwenyigiddemu n’omutima gwabwe gwonna.—Zabbuli 127:1; Abakkolosaayi 3:23.\nLwaki ebizimbe mwe tukuŋŋaanira biyitibwa Ebizimbe by’Obwakabaka?\nTusobodde tutya okuzimba Ebizimbe by’Obwakabaka mu nsi yonna?\nLaba bwe kifaanana munda.\nEnkuŋŋaana z’Abajulirwa ba Yakuwa Ziba Zitya?\nWali weebuuzizako ekibeera mu nkuŋŋaana zaffe? Ojja kukiraba nti Bayibuli ennyonnyolwa bulungi nnyo mu nkuŋŋaana zino.


Bukedde Online - â€˜Kasujja baamuteera mu kkooti, si ku poliisiâ€™\nâ€˜Kasujja baamuteera mu kkooti, si ku poliisiâ€™\nAni yaluka olukwe lwâ€™okutta omusuubuzi w...\nAdded 18th May 2011\nNamayengo ngâ€™akyali mulamu twagendako mu maka ge nâ€™omukyala ono emirundi egisoba mwâ€™esatu, wabula nga bagaana okuggulawo mbu kuba yali abayombesa, era nga bwe tumala okubeegayirira ne baggulawo ngâ€™omukyala ono atandika okubayombesa nâ€™olumu yatomera mutabani we (Kasujja) nâ€™agwa eri ngâ€™a\nNamayengo ngâ€™akyali mulamu twagendako mu maka ge nâ€™omukyala ono emirundi egisoba mwâ€™esatu, wabula nga bagaana okuggulawo mbu kuba yali abayombesa, era nga bwe tumala okubeegayirira ne baggulawo ngâ€™omukyala ono atandika okubayombesa nâ€™olumu yatomera mutabani we (Kasujja) nâ€™agwa eri ngâ€™amugaanyi okuyingira ekikomera. Buli kiseera ngâ€™amulangira okwagala okubba ebintu bya muwala we.\nNakiyonga yajja nâ€™atutegeeza ku nsonga ngâ€™ayita mu Ssentebe wâ€™ekitundu Badru Mulumba ne tugenda era buli kimu mbadde nkikola ngâ€™aba LC bakimanyi.\nLumu twasanga Kasujja ne mukyala we mu nnyumba kyokka ngâ€™omukazi mulwadde, nagezaako okumutwala mu ddwaaliro ku mpaka nâ€™agaana ngâ€™agamba nti abadde mu ddwaaliro. Okukakasa kino yandaga amakerenda nâ€™ebbaluwa yâ€™eddwaaliro.\nOlwâ€™okuba Nakiyonga yali amaze okuggulawo omusango gwâ€™okubula kwâ€™omwana we ngâ€™ateebereza Kasujja okumubuza, nâ€™ategeeza Kasujja okujja enkeera ku poliisi akole sitaatimenti kyokka teyalabikako.\nWe bankubira nti Namayengo afudde abaserikale bange baali bamaze ekiseera nga beetawula ewuwe naye nga tabaayo.\nNeesitula ne ngenda ewa Namayengo okukakasa oba yali afudde, nasangawo bantu balala naye ngâ€™omulambo teguliiwo. Nabuuza Kasujja lwaki yagaana okujja ku poliisi okukola sitaatimenti nga tanyega kwe kumukwata.\nKu poliisi yamalayo ennaku 21, nâ€™aweerezebwa mu kkooti era eno ne bamuyimbulira ku kakalu ka kkooti. Olwo nakiyonga asinziira ku ki okugamba nti poliisi yâ€™e Kisubi ye yamuyimbudde?""\nOmulambo e Bombo\nEnkeera twafuna mmotoka ya poliisi ne tuteekamu Kasujja ne tugenda okwaza amaka ga Namayengo. Olwo nga Kasujja agaanyi okutubuulira omulambo gye guli.\nOluvannyuma yatutegeeza nti guli Bombo, era gye twaguggya okugutwala mu ddwaaliro e Mulago. Omufu baakizuula nti yafa kookolo wa bwongo era nti bwali butandise okuvunda.\nKino badokita abalala basatu aba poliisi baakikakasa.""\nOmulambo gwâ€™omuntu atali muserikale gwatuuka gutya mu ddwaaliro lyâ€™abaserikale e Bombo?\nMadiri agamba nti eddwaaliro lino lisobola okujjanjabirwamu abantu babulijjo naddala abo abalina abengâ€™anda zaabwe nga baserikale.\nKasujja alina mukulu we ali ku ddaala lya Major e Bombo.\nEnsonga zange nazitegezaako Moses Binoga, akolera mu kitongole kya poliisi ekirwanyisa ekisaddaaka bantu era ye yampa mmotoka gye twagenderamu e Kisubi. Abapoliisi kwe kutwala Kasujja mu maka ga Namayengo abalage omulambo, wabula ngâ€™awera nti singa tebamukwata bulungi tajja kubalaga gye guli!\nPoliisi yayaza enju yonna nga temuli\nmulambo okutuusa lwe yayogera nti guli Bombo mu nkambi yâ€™amagye era poliisi gye yaguggya okugutwala mu ddwaaliro e Mulago.\nE Bombo gye twasanga mmotoka ya Namayengo nga waliwo omuserikale ali ku ddaala lya Major agivuga ne pikipiki ye era yali eno!\nNga April 22, abapoliisi e Kisubi bankubira ssimu, bwe nnatuukayo ne bangâ€™amba nti Mw. Binoga ayagala kwogera nange. Baamumpa ku ssimu nâ€™angamba nti, â€˜Omanyi Kasujja tumusibye ebbanga ddene, kaakati tugenda kumuta ku kakalu ka poliisi, naye kino tekitegeeza nti omusango gumuvuddeko.â€™ Okuva olwo siddanga ku poliisi.\nKuba be nali nsuubira okumpa obuyambi ate nga be bankubira ssimu nti bakutte omutemu nze gye ssaali era nga simanyi na ngeri gye baamumanyaamu nti mutemu ate be baali bamutadde.\nKasujja yambuze, essimu ye tebaako kyokka sitaatimenti gye yakola ku poliisi e Kisubu egamba bweti:\nAmaka gâ€™e Kawuku ga mukazi wange era mu nju sirinaamu kintu okuggyako kadikooda ka Smart TV.\nMmotoka nayo ya mukazi, kyokka pikipiki Bajaj Boxer nze nnagigula. Ebintu bino byonna bikyali ku poliisi okutuusa nga tumaze okuleeta obukakafu ate poliisi nâ€™ebunoonyerezaako okukakasa nti ddala kituufu.""\nOno ye muwandiisi wa Kakindu LC I, yangâ€™ambye:\nOmukyala oyo Nakiyonga yajja nâ€™ambuulira ku nsonga zino nga Kasujja bwâ€™amugaanyi okutwala omwana we mu ddwaaliro.\nTwagezaako okulaba nga tumuyamba, kyokka twalaba ensonga zikalubye kwe kumuwandiikira ebbaluwa emutwala ku poliisi. Poliisi nayo yagezaako nâ€™eremwa, okutuusa omusajja lwe yaggyawo omukazi mbu yali amututte mu ddwaaliro, okuddamu okuwulira ngâ€™afudde.\nSsentebe wa Nakanjako mu Owino\nGavt eboggoledde Tinyefuza\nAmateeka 10 kwâ€™oba oddukanyiza bizinensi\nBazudde omutwe gw'eyattibwa e Ntungamo\nAbasuubuzi ba St Balikuddembe balaajanidde Gavumenti ku bbeeyi y'ebintu


Ensngekera y'Ekitegabbugumu (the Greenhouse system) - Wikipedia\nEnsngekera y'Ekitegabbugumu (the Greenhouse system)\nIALI NGO was authorized by terminologist Charles Muwanga to post articles from his scientific translations on Luganda wikipedia for public consumption).\n"Ekitegabbugumu lya njuba eky'ensi" (the Greenhouse system)\nOmuntu ow’omulembe olina okumanya nti okukontana okuli mu butonde kuli ne mu nampewo etubezaawo era enkulungo (ensi) yaffe eri mu nkyuukakyuka ya mbeera ya budde olw’okuba nga obungi bwa kggaasi ezitega ebbugumu ku nsi lisukkulumye kw'eryo eryetaagibwa.\nEkitegabbugumu y’engeri ebbugumu eriva ku njuba gye litegebwaamu era ne liyingizibwa "ggaasi eza kitegabbugumu" (greenhouse gases) ezisangibwa mu nampewo ebbugumu lino bwe liba likyusiza ekkubo okuddayo mu bwengula. Ssinga tewaaliwo ggaasi zino eza kitegabbugumu, ebbugumu eriva ku njuba lyonna lyandibadde lizzibwaayo mu bwengula, kino ne kireka Ensi nga nyinyogovu nnyo obutasobozesa bulamu kubeerako. Kyokka ate ebbugumu oba okwokya okusigala mu nampewo w’Ensi bwe kuyitirira era kireetawo okwonoona embeera y’obudde ku nsi olw’ebbugumu okuyitirira ennyo . Walina kubeerawo bbugumu lya kigero eryetaagisa ku Nsi.\nEkirabika okuva mu bifaananyi ebiweerezebwa ebibulungulo (satellite) ebisindikibwa mu bwengula awamu n’okunoonyereza kiraga nti omuzila oguli ku nsi guli mu kumerenguka olw’ebbugumu eryeyongera buli olukya; semayanja zeyongera okujjula, n’ensengekera z’embeera z’obudde zigenda zikyuuka.\nAmazzi ageetagibwa ebiramu gafuuse ga kkekwa, embuyaga (hurricanes), kikungunta (cyclones), ne kibuyaga (typhoons) bigenda byeyongera mu maanyi n’enzilinagana. Eddungu likyayinza okweyongera okugaziwa olwo ensi kigizibuwalile okulima emmele egimala. Kino kyetaagisa okukyuusa enneeyisa okuziiyiza obungi bwa kabwokisaidi mu nampewo.\nBino bigyidwa ku "https://lg.bywiki.com/w/index.php?title=Ensngekera_y%27Ekitegabbugumu_(the_Greenhouse_system)&oldid=21532"\nLuno olupapula lwasemba okukyusibwamu ku 12:31, 8 Gusooka 2017.


Ebyobusuubuzi | Dembe FM 90.4 - Part 7\nOkuzimba Fulaayi ova kwongezeddwayo\nBya Benjamin Jumbe Okuzimba enguudo ze ttaawo mu Kampala kwongezeddwayo, nga kwakutandika mu September womwaka guno, ssi January nga bwekyali kirangiriddwa. Kinajjukirwa mu December womwaka oguwedde President Museveni yatongoza emirmu guno nga gwali gwakutandika mu January 2019. Wabula okusinziira ku mwogezi wekitongole kyennguudo, Mark Ssali […]\nBamusiga nsimbi bali mu kutya\nBya Magembe Sabiiti Waliwo bamusigansimbi okuva mu gwanga lya Pakistan abali mu kutya olwabantu abatamanyiddwa, abalumba farm yabwe nebabba ebintu ebyenjawulo. Muno mulimu ebyuma ebikozesebwa mu kulima nebiralala. Farm ya BARNABE bakola mirmu gya kulima kasooli, ku kyalo Kyayi mu gombolola ye Manyogaseka mu disitulikiti ye Kassanda, […]\nAbatembeeyi 24 bavunaniddwa\nBya Ruth Anderah Abatembeeyi 24 bakwatibwa nebavunanwa emisango y’okutembeeya nga tebalina lukusa okuva mu kitongole kya KCCA. Kasule Eria ne banne basimbiddwa mu kkooti ya city hall mu maaso g’omulamuzi we daala erisooka, Patrick Talisuna era emisango nebajikiriza. Wabula omulamuzi abalagidde okusasula engasi ya kkooti […]\nMuseveni asabye endagaano y’obusubuzi kyere mu Africa etekebwe mu nkola\nBya Benjamin Jumbe Omukulembeze we gwanga Yoweri K. Museveni asabye baklembeze banne, mu Africa nkola endagaano eyobusubuzi obwawamu ku lukalu, lwabaddugavu, awatali akubva munne ku mukono. Endagano eno yatekebwako omukono mu gwanga lya Rwanda omwaka oguwedde, nekigendererwa okutumbula ebyobusubuzi, okutambuza ebyamaguzi kyere, mu mawanga ga […]\nEddagala effu ku katale\nBya Magembe Sabiiti Abalimi nabalunzi mu district ye Kibaale balaze okutya olwe ddagala elikozesebwa mu bulimi n’obulunzi effu ku katale. Kati bagamba nti kino kibakosezza nga kati bakolera mu kufiirwa. Akulira eby’obulimi n’obulunzi mu district ye Kibaale Lumu Micheal, bwabadde asisinkanye abalimi mu gombolola ye […]\nEnsimbi z’abavubuka zibatabudde\nBya Magembe Sabiiti Ensimbi obukadde 260 president Museveni zeyawa abavubuka mu district ye Kassanda, zibatabudde olwe mitendera egiyitiddwamu okuzigaba . Abamu ku bakulembeze ba bavubuka e Kassanda okuli senyonga Hussein Mwesigye James ne Bigirwa Emmanuel bategezezza nti bewunya okulaba nga ensimbi zino teziyise mu mitendera mituufu okuzibawa. […]\nAba Crane Banka babanja obuwumbi 27\nBya Kyeyune Moses Abaali bakulira Crane Bank Limited balajanidde akakiiko ka palamenti aka COSASE, okunonyereza, bazuule wa ensimbi eziri mu buwmbi bwa dollar 8, gyezalaga. Ssente zino ezibalirirwamu obuwumbi bwa kuno 27 abemigabo baali bazewola mu kiseera kyokujiggala mu mwaka gwa 2016, nga kati bagala […]\nKabineti eyisizza etteeka ku booza mu ssente\nBya Juliet Nalwoga Olukiiko lwaba minister lukakasizza era neruyisa ebbago eryokulwanyisa, obufere bwokwoza mu ssente erya Money laundering bill 2018. Wewaawo nga wabaddewo etteka ku muze guno, erya Operational anti-money laundering act, wabula obumu ku buwayiro bubadde tebukiriza kitongole ekirwanyisa obufere buno, ekya Ugandan financial […]\nBa kayungirizi bemelugunya ku nguzi mu ttaka\nBya Ivan Ssenabulya Abali mu busubuzi bwokugula nokutunda ettaka namayumba, basabye gavumenti eyongeremu amaanyi okulwanyisa enguzi. Bano bagamba nti enguzi yeviriddeko, endoliito ku ttaka okweyongera noluusi nebamaliriza nga kaoledde mu kufiirwa. Twogeddeko ne Richard Kaye, owa Kaye Property Consultants, nagamba nti amateeka wegali malungi mu […]\nGavumenti erabudde kampuni za ttaaba\nBya Magembe Sabiiti Ministry yeby’obusuubuzi erabudde kampuni ya Nimatobaco ne ginaayo eya Continental nga kigambibwa nti baagula taaba ku balimi mu district ye Mubende nebagaana okubasasula. Ministry erabudde nti tebagenda kuzza bugya layisinsi zaabwe kubanga tebayinza kugumnikiriza bubbi, obwenkukunala. Abalimi okuva magombolola okuli Madudu Nabingoola, Butoloogo, […]


Bukedde Online - Benitez munyiivu olwa Newcastle okumugoba\nManU etandise okwekebejja Bissaka\nKOOCI Rafa Benitez, anyiigidde ababadde bakama be aba Newcastle, olw’okumugoba ne batamuwa bubaka mu butotongole.\nBenitez yeegatta ku Newcastle mu 2016 ng’eri mu Premier kyokka n’esalwako okudda mu Championship wabula n’agiyamba okudda mu Premier. Endagaano ye, eggwaako nga June 30 era abakungu ba Newcastle baategeezezza nti bw’eneeggwaako, tebagenda kugizza buggya.\nAgava mu Newcastle galaga nga Benitez, bwe yataddewo obukakwakkulizo obungi, obwalemye Newcastle okukkaanya naye. Wabula n’ensonda endala zigamba nti Benitez, yayagadde abalemese, atere yeegatte ku Dalian Yifang ey’omu liigi y’e China, eyamusuubizza omusaala omusava.\nBenitez, na kati akyakukkuluma ng’agamba nti eby’okuva kwe mu Newcastle yabitegeeredde ku mukwano gwe eyamugambye ku kya Newcastle kye yabadde esazeewo. Agamba nti Newcastle yandimuweerezza ekiwandiiko ekimusiibula mu butongole.\nBenitez, atendeeseeko ttiimu okuli; Real Madrid, Liverpool, Chelsea (wa kiseera), Napoli n’endala.\nAbazibizi baabadde bajega nnyo nga balinga abatasambanga ku mupiira! - Klopp\nAllan Shearer akubye mu kisenge kya Spurs ebituli


Omutuuze asobeddwa ku bamwokera ebintu\nABANTU abatannategeerekeka baalumbye amaka g’omutuuze, David Matovu ow’e Nyanama ne bookya mmotoka ye. Kino kyeraliikirizza aba famire ne basaba poliisi ebawe obukuumi. Matovu agamba nti, abazigu baasooka kumulumba ku ntandikwa y’omwaka guno ne bateekera ennyumba ze ez’abapangisa ezisangibwa e Nyanama omuliro, era emizigo ebiri gyonna ne gisaanawo. “Ensonga nazikwasa poliisi.\nMbadde nkyali ku kya kwokya nnyumba zange ate abazigu baakomyewo mu kiro nga April 18, 2018 ne balumba ekkolero lyange erya Morgan erikola ebizigo ne ssabbuuni. Baasanzeewo emmotoka yange ekika kya Noah UAQ 664A ne bagiteekera omuliro yonna. Abadduukirize abaalabye omuliro nga gutuntumuka be batuzuukusizza ne tukubira poliisi eyayanguye okujja n’eguzikiza.\nNeewuunya emmotoka okukwata omuliro kuba emmotoka nali ngisimbye mu luggya okumala ennaku bbiri nga sigivuga, ne nsoberwa ekyagiviirako okukwata omuliro. Emyaka egisoba mu 10 gye mmaze e Nyanama, sirinamuntu gwe nninako mpalana wadde mu mirimu, naye kirabika waliwo omuntu antambulirako.kubanga omuliro guno gulaga nga mutegeke bulungi, ate gwonna gukwatira mu ssaawa ze zimu, ssaawa 7:00 ez’ekiro. “Ndi mu kweraliikirira kuba ayokya ebintu byange ajja ssaawa ze zimu, 7:00 ogw’ekiro” Matovu bwe yagambye.\nAbdu Nasser Hidujja, akulira ebikwekweto ku poliisi e Kabowa yagambye nti, bali mu kunoonyereza abali emabega w’ebikolwa bino bakwatibwe bavunaanibwe.\nYagambye nti waliwo abantu ab’enjawulo abaggyiddwaako sitatimenti omuli n’abapangisa ba Matovu bayambeko mu kunoonyereza. “Twagguddewo emisango egy’enjawulo ku fayiro SD: 24/19/04/18 , singa tunaazuula abeenyigira mu kikolwa kino baakukangavvulwa mu mateeka” Hidujja bw’agambye.


Bukedde Online - Ebintu 5 by'oba okola okwongera omutindo ku mmwaanyi\nEntangawuzi zigudde akatale abalimi ne bakaaba\nNARO ezudde ekika ky'obummonde ekitalumbib...\nOKUKOLERA awamu nga famire y'emu ku ngeri y'okutumbula n'okutwala mu maaso obulimi n'okulwanyisa ebbula ly'emirimu mu bavubuka. Mw. Abdallah Birungi Adyeri Mangdji atwala ffaamu ya Coffee Kasenda ku kyalo Kasenda mu ggombolola y’e Kasenda e Kabalore agamba nti omuntu ayagala okukulaakulana olina okukakasa nti famire yo ekwatagana bulungi era obayigirize okukola omulimu gw'okola.\nAnnyonnyola: Ffaamu eno nze ngikulira ate abaana bange babiri nga bombi baasoma ne batikkirwa nabo bamaneja, mukyala wange y'akulira ebyensimbi era ffenna tufuna musaala ng'abakozi abalala. Ono agamba nti kino kitangira enkaayana ezandibadde zibalukawo mu ngeri gye mukolamu emirimu ku ffaamu kubanga buli lw'okola okusalawo nga ggwe olwo abalala n'obasuubira kussa mu nkola mubeera mugenda kukaayananga.\nOKUTANDIKA “Natandika okulima mu myaka gya 1970, kyokka nga mu kiseera ekyo nali nnima mmere nga kasooli n'ebirala. Naye byali bya kwekwasa kuba nali yinginiya ng'emirimu ngikolera mu Kampala.\nMu 2012 nayogera ne muganda wange eyali akola mu kkampuni ya Great Lakes Coffee ne mukwano gwange Mw. Ngabirano eyali akulira ekitongole ekivunaanyizibwa ku by'emmwaanyi ekya Uganda Coffe Development Authority, eyampa amagezi n'endokwa 100,000. Mu kiseera kino nalina yiika z'ettaka 3000 nga zino kitange yali yampaako yiika 600 nga tannafa ate nange ne ηηenda nga ngulayo okuziweza.\nWano natandika okusimba emmwaanyi kyokka nali njagala yiika nga 300 naye nga en-dokwa 100,000 ezaali zimpeereddwa zaali tezisobola kumalawo. Saalina ssente mu kiseera kino ate nga tewali bbanka ewola mulimi, kwe kutunda ennyumba yange e Kasese ku bukadde 280 zonna ne nzissa mu nnimiro.\nEkitundu kyaffe kiri mu bbanga erisobozesa okulima ebika by'emwanyi byombi okuli Arabica ne Robusta kubanga embeera esobozesa ebika bino byombi okukula obulungi. Kati nina yiika za Arabica 234 ne Robusta 67 naye ng'ekirooto kyange kya kuweza yiika 600.\nEmmwaanyi zino wadde zaakatandika okumpa nga kati nnaakazinogamu yiika bbiri zokka, nsobola okutwala konteyina bbiri oba ssatu buli sizoni kyokka nga nkakasa nti oluvannyuma lw'emyaka nja kuba nkubisaamu emirundi nga 10 mu ze nfuna kati nga Arabica yekka gwe nnoga. Engeri gye tutalina busobozi bufukirira, tukozesa ennima nga tubibira ebikolo nga tukola omugo mu bugazi bwa ffuuti bbiri.\nKino kisobola okutereka liita z'amazzi 20-40 buli kikolo ekiziyamba okubeera n'amazzi agaziyisa mu kasana nga zirabika bulungi. OMUTINDO Okufuna mu mmwaanyi olina okukakasa nti okuuma omutindo kyokka ekyennaku, emmwaanyi za Uganda zigudde omutindo ku katale k'ensi yonna. Okusobola okukuuma omutindo twakwatagana ne kkampuni ya Great Lakes Coffee ng'eno etwala emmwaanyi za Uganda n'amawanga ga Afrika agatali gamu ebweru era twakola nayo endagaano okutwala emmwaanyi zaffe.\nTulina n'abalimi abalala be twakwatagana nabo okutundira awamu. Emmwaanyi zaffe tuzisunsula okutandikira mu kunoga nga tunoga mmwaanyi mmyuufu zokka. Buli kkiro enogerwa ku 200/-. Bwe zituusibwa awaka tuzooza ne tuzisunsula anti bwe ziyiibwa mu mazzi, ezitengejja zibeera nfu omuli ezitaliimu miramwa, ezaaliibwa ebiwuka n'ezikola emiramwa emiddugavu.\nZino ziyoolebwako ne zikola omutendera ogwokubiri ate ezisse wansi mu mazzi ze z'omutindo era ezikola omutendera ogusooka. Oluvannyuma lw'okuzooza, tuzissa mu kyuka ekikozesa dizero ne tuziggyako ekikuta ky'oku ngulu ate ne tuddamu okuzooza okuziggyako ebiseerera ebizibeerako olwo ne zaanikibwa ku butandaalo.\nOluvannyuma lw'okukala era twongera okuzirondamu okukakasa nti omutindo tugukuuma anti emmwaanyi z'omutindo zisobola okukuwa ssente eziwera ku katale k'ensi yonna. Tulina n'ekyuma ekipima obungi bw'amazzi mu mmwaanyi okukakasa oba zikaze bulungi ng'enkalu zirina kuba nga ziri ku 13.2, ssinga zisukka wano olwo nga twongera okuzaanika.\nOluvannyuma lw'okuzikaza ne tukakasa amazzi agazirimu nga geego, olwo nga tuzipakira okuzitwala mu katale. Ffe ezaffe tuzeetwalira butereevu kye twagala n'abalimi abalala okutwegattako tusobole okufunamu nga twewaze abasuubuzi abatunyuunyunta nga buli sizoni nfuna obukadde mukaaga mu buli yiika.\nEBITOOKE Emmwaanyi zeetaaga ebisiikirize era nali mpeereddwa amagezi okusimbamu emiti kyokka nasalawo kusswaamu bitooke nsobole okusigala nga nfunamu anti emwanyi zitwala emyaka ng’etaano okufunamu ate ebitooke byanguwa. Yiika zonna 300 nazissaamu ebitooke mu mabanga ga ffuuti 18X18 (buli mu layini z'emmwaanyi ssatu ossaawo layini y'ebitooke) ate nina ne yiika endala 80 nga za matooke gokka.\nMu kiseera kino buli mwezi nfuna 4,500,000/- nga zino ze nkozesa okusasula abakozi 100 abakola ku ffaamu yange. Nsasulwa obukadde bubiri buli mwezi ne mukyala wange nga ye w'ebyensimbi afuna 1,500,000/- ate asembayo okufuna ssente entono afuna 100,000/-. EBISOOMOOZA Olw'okuba tuli mu kyalo, tulina ebitusoomooza bingi omuli entambula kubanga enguudo zaffe mbi ekivaako abasuubuzi okutudondola ng’etooke ligula 7,000/-.\nTulina ekizibu ky'amasannyalaze nga twandibadde twongera omutindo ku mmwaanyi zaffe. Tewali nsonga lwaki ntunda kkiro y'emmwaanyi mu Abamerika ku 5,000/- ate ne baleeta kuno kaawa ali mu 250gm ku 8,000/- nga tusobola naffe okumukolera kuno. Amazzi tugasombera ku tulakita okugatuusa ku ffaamu ekitukaluubiriza.\nEnteekateeka z'omumaaso Njagala okutandika okukola ebintu ebiva mu mmwaanyi nga kaawa. Njagala okwongera ku bungi bw'emmwaanyi ze nnina okutuuka ku yiika 600 okusobola okwongera ku bungi bw'emmwaanyi ze nkungula. Njagala okussa wano ettendekero ly'abalimi mu bulimi bw'emmwaanyi okubawa obukodyo bw'okulima, okukuuma omutindo n'okunoonya akatale.\nEyali ssentebe wa NRM bamufumise ebiso\nBaze yakaka omukozi akaboozi\nOmuzannyi bw'alinnya owa ttiimu ye ddiifiri amubonereza\nDante ne Ribery aba Bayern baawonye kaadi emmyuufu


Bukedde Online - Ssente z'anaazuula Aine ziweze obukadde 65\nPLE: Abayizi 82,000 ku 621,401 baagudde, 517,895 beeswanta kusoma S.1\nPoliisi ekutte Rwomushana ku by'omulambo g...\nBy Joseph Makumbi Ali Wasswa\nFAMIRE ya Christopher Aine, kanyama wa John Patrick Amama Mbabazi anoonyezebwa n’abavubuka abeegattira mu bibiina eby’enjawulo bataddewo obukadde 45 eri oyo anaabawa amawulire agakwata ku muntu waabwe.\nDuncan Muramuzi, kitaawe wa Aine omuto yategeezezza eggulo mu lukiiko lwa bannamawulire lwe baatuzizza ku Lumumba Avenue mu maaso ga Padre Pio House nti, beetaaga omuntu waabwe nga mufu oba mulamu.\nBwaba yafa bamuziike ate bw’aba mulamu bamuyozeeyoze. Muramuzi yabadde n’abavubuka ba ‘Sauti Ya Vijana’, (Jobless Brotherhood) ekikulemberwa Norman Tumuhimbise ne Uganda Poor Youth Movement ekikulemberwa Zahid Ssempala.\nBano baakubisizza ekipande ekinene kwe bawandiise nti; ‘Hunt for Aine begins now’ ebivvuunulwa nti okuyigga Aine kutandika\nkati era ne bategeeza nti bataddewo obukadde 45 nga zaakuweebwa omuntu yenna anaabawa amawulire agagenda okubatuusa ku Aine.\nKati ziba ziweze obukadde 65 obuteereddwaawo eri omuntu anaabawa amawulire ku Aine kuba poliisi ye yasooka okuteekawo obukadde 20 mu kkaasi.\nBano era baataddewo n’ekiwandiiko kye bagamba nti bagenda kukitambuza eggwanga lyonna nga banoonya emikono gy’abantu akakadde kamu egibasemba okutwala ekiwandiiko omuli okwemulugunya ku kubula kwa Aine ewa sipiika wa Palamenti abayambe.\nKino kiddiridde olukiiko lwa famire olwatudde e Kashaka mu ggombolola y’e Bubale e Mbarara nnyina wa Aine, Nnaalongo Jenifer\nNamuleme n’ategeeza nti ayagala kusisinkana Museveni ku nsonga z’omwana we.\nYakukkulumidde Mbabazi obutafaayo ku nsonga za Aine wadde nga y’abadde akulira abamukuuma.\nEyatemudde mukwano ggwe n'amubbako omwana Poliisi emukunyizza n'ayogera\nOmulala gwe baatulugunyizza alojja\nChristopher Aine azuuse! Abadde Tanzania


OMUWAABI wa Gavumenti omukulu Mike Chibita asiimye okunoonyereza okwakoleddwa ttiimu ya Vision Group omuli ne Bukedde mu kufulumya eggulire erikwata ku nguzi mu kkooti, n’agamba nti kkamera za Bukedde be zaalaze nga basaba n’okwenyigira mu nguzi bagenda kuvunaanibwa.\nEbyava mu kunoonyereza kuno bizze bifulumira ku mikutu gya Vision Group egy’enjawulo okuli; Olupapula lwa Bukedde, Bukedde Ttivvi, Bukedde FM ne New Vision nga gyoleka obuli bw’enguzi obuli ku kkooti ng’ekimu ku bizibu ebiremesa abantu okufuna obwenkanya.\nMu bantu kkamera be zaayanika mwalimu abakozi ku kkooti naddala abayambi b’abalamuzi abamanyiddwa nga “Court Clerk”, abamu ku bawaabi ba gavumenti, abaserikale ba poliisi n’abaserikale b’amakomera kw’ossa bakayungirizi abasaba enguzi ku bantu abalina emisango nga babategeezezza nti bagenda kutuukirira abalamuzi basale emisango mu ngeri eyamba omuntu awaddeyo ssente.\nChibita yagambye nti Gavumenti egenda kuggula emisango ku bantu omuli n’abakozi ba kkooti abaalagibwa ku kkamera za Bukedde nga baggya enguzi ku bantu.\nYategeezezza nti okunoonyereza okwakolebwa Vision Group kubayambye okumanya ebintu eby’enjawulo bye babadde tebamanyi nti gyebiri. Yasazeewo nti abakozi b’ekitongole ekiramuzi bonna abaayogerwako n’abantu be bakolagana nabo balina okuggulwako emisango mu mbuga z’amateeka.\n“Ndagidde ekitongole ekinoonyereza ku buzzi bw’emisango mu poliisi okukwatagana ne Vision Group basobole okutuwa obujulizi obusingawo obunaatusobozesa okuvunaana bonna aboogerwako” Chibita bwe yagambye.\nEmboozi ezaatandise okufuluma ku Ssande ya wiiki ewedde zaalaze nti enguzi ku kkooti esinga kuliibwa kw’abo ababa baagala abantu baabwe bayimbulwe naddala ku kakalu ka kkooti. Bino bikolebwa wansi w’entegeeragana eyatuukibwako wakati wa Vision Group n’ekitongole ky’obwannakyewa ekya Democratic Governance Facility (DGF) okuyambako abantu okwanguyirwa okufuna obwenkanya n’okutumbula eddembe lyabwe.\nChibita yawadde ekitongole ekiramuzi amagezi okugoba mu bwangu abantu bonna abakuhhaanira ku kkooti nga tebalinaawo buvunaanyizibwa kuba bakola kinene mu kuggya ku bantu ssente nga bakola nga bakayungirizi b’enguzi.\nOfiisi y’omuwaabi wa Gavumenti yagambye nti ejja kusigala ng’erwanyisa ebikolwa by’okulya enguzi, era n’alabula abakyalemedde ku muze guno nga bwe boolekedde okufuna obuzibu.\nAbakozi bonna abaakwatibwa ku kkamera n’abaayogerwako yabawadde amagezi okuvaayo beeweeyo eri be kikwatako nga tebannaba kutandika kunoonyereza. Kino kisobola okubayambako okubakendeereza ku bibonerezo. Wiiki ewedde, poliisi y’e Mukono yakutteko babiri era banoonyerezebwako.\nBwe yabuuziddwa engeri poliisi gy’egenda okukolagana n’abaamawulire ku kunoonyereza nga tebabayingiridde mu mirimu gyabwe egibalagira okusirikira ebyama ebimu, Chibita yagambye nti bakimanyi bulungi nti waliwo amateeka agafuga bannamawulire, naye era waliwo obwetaavu bw’okulwanyisa enguzi. Yasuubizza nga bwe bajja okutuula n’abaddukanya emikutu gy’amawulire bakkaanye ku ngeri y’okukolamu okubuuliriza.\nKu bantu abamu kye beemulugunya nti abakozi abamu mu ofiisi y’omuwaabi wa Gavumenti nabo beenyigira mu nguzi, Chibita yagambye nti tebalina gwe bagenda kuttira ku liiso ne bw’aba nga wa mu ofiisi yaabwe.\nKyokka kyakola asisinkana abantu abakwatibwako n’abannyonnyola ensonga kw’asinzidde, era nga ne ku musango gwa Baguma yasisinkana famire ya Katushabe n’abannyonnyola.


Bukedde Online - Leero mu mboozi y'omukenkufu tukuleetedde ekika kya Kalittunsi ekitaliibwa nkuyege\nJennifer Musisi atutte Lukwago mu mbuga z'...\nKalittunsi wa lemon nga muto.\nMU mboozi ez’enjawulo ze tufulumya, nzize nkulaga ebintu eby’enjawulo by’osobola okusimba n’ofunamu ssente ng’enkuba ekyatonnya. Leero ka nkuzigirire ku kalittunsi wa ‘Lemon’, ataliibwa nkuyege era ono yasimbibwa nnyo e Bunyoro.\nEkimu ku bifuula kalittunsi ono ow’enjawulo, mu butonde bwe mu kifo ky’okubeera n’amasanda agoonoona obutonde, Katonda yamuwa akawoowo k’enniimu akagoba enkuyege ate nga tekalina bulabe eri butonde.\nKalittunsi ono alina akawoowo k’enniimu, talina masanda goonoona ttaka nga bw’olaba ku kalittunsi owaabulijjo. Era osobola okumusimba n’oteeraliikirira nkuyege.\nAkula mangu, avaamu ebintu ebirina emigaso egy’enjawulo.\nEbikoola osobola okukolamu obuwoowo.\nEbibajjo osobola okukolamu eddagala ly’ekifuba ate amatabi okolamu amanda aganuuna obutwa mu mubiri. l Ekitegeeza kalittunsi osobola okumulima n’akuyamba mu bulamu n’okukola ssente. Mu yiika weetaaga endokwa 100.\nTogenda kukozesa bigimusa ku bantu.\nAmajaani agava mu kalittunsi gayamba ku bantu abafuluuta olw’okwoza ekiwanga.\nKalittunsi agoba ensiri, era bw’oba omusimbye awaka omusujja obeera ogukendeezezza.\nOsobola okumukozesa okunaaza ensolo zo awaka okuli embwa, kkapa n’endala obutafuna lusu.\nOsobola okumukozesa mu kwoza ebiyigo, ekiyamba okutta obuwuka mu kaabuyonjo abantu ne batafuna yinfekisoni.\nWabula ku myaka musanvu, ojja kuba omusalamu embaawo ate ku myaka ena aba asobola okukuwa enku.\nAmakoola gasobola okukuwa evvu ly’osobola okukozesa mu kukuuma ennyaanya ne zitavunda mangu ng’omaze okuzinoga. Tujja kwongera okusomesa ku ‘kalittunsi wa Lemon’ mu musomo gwa ‘The Great Sundowner’ nga November 01, 2018 ku wooteeri ya Equatorial mu Kampala.\nTujja kusomesa n’ebintu ebirala okuli okulima flax, okukola ennyama okuva mu ffene, emirimu gy’oyinza okukolera awaka n’ofuna ssente, okugatta omutindo ku masanda ga payini n’ebirala.\nOmukenkufu asangibwa ku Equatorial Mall, edduuka nnamba 152 mu Kampala. Mufune ku 0702061652 / 0779519652. ate tayonoona ttaka.\nKu mwaka gumu otandika okumunogako amakoola. Buli kkiro ngigula 300/- ne nkamulamu obuwoowo. Bw’oba oyagadde nsobola okukusomesa bw’oyinza okubukamulamu era nabwo ne mbugula.\nOsobola okumusimba ebbali w’ennimiro n’akola ng’olukomera. Mu mbeera eno akuyamba okugoba enkima olw’akawoowo akamuvaamu akazikoloza ate tekalina bulabe\nAbagenda ku kyeyo baakukakibwa okuggulawo akawunti mu 'Post bank'


Bukedde Online - Langi ezaaka zirimu ekyama\nLangi ezaaka zirimu ekyama\n"Omulungi sembera omwenye"\nMmini gyambalire mu kifo ekituufu\nAdded 14th June 2014\nNAIRA Ali y’omu ku bayimbi abapya abaleese amaanyi. Oluyimba lwe Tulo tulo, nkusaba tontwala….. lukutteyo nnyo ng’enjogera y’ennaku zino. Ku kyalo e Masanafu gy’abeera bamutijjisa kubanga endabika ye ekuba bangi.\nYannyonnyodde RONNIE MARK KIYINGI ebimukuumira ku mulembe;\nBw’oba onsuubira okuzannyira mu kigambo ffiga, awo weerimbye, kuba kintu kikulu ekinkuumidde ku mmaapu.\nFfiga erina amaanyi agasika amaaso okukutunuulira n’okuleeta obwagazi.\nEkyama kya ffiga kiri mu kiwato, kati gwe atayagala kulaga nsalosalo za kiwato kyo oli mu buzibu kubanga ffiga obeera togiwadde mwagaanya. Okugikuuma nkola dduyiro okukuuma omubiri nga guli wamu.\nEno ensonga nkimanyi nti eyogera era kyenva ngiteekamu amaanyi. Buli mwezi engoye zimmalako 100, 000/-. Ekirala njagala nnyo okukwatagana bye nnyambadde ne nvaayo bulungi.\nNaila Ali ng’alaga emisono gye.\nOmukyala ow’omulembe tekyandibadde kirungi kuleka emikono gyo nga myereere. Nnyambala obukomo mu langi ez’enjawulo. Waliwo n’ebimuli ebyambalwa ku mikono, bino nabyo mbyettanira.\nNnyambala emikuufu egitemagana mu langi ezikwatagana n’olugoye. Ekirala, oluusi mu bulago nsibamu akatambaala akalimu langi ezaaka ne kakola ng’ettaayi.\nNneeyoteza okukuuma olususu\nBuli lunaku olusooka mu wiiki nfuna bbaketi enfunda ne njiwamu amazzi agookya. Mpunzikamu omutwe oba ffeesi nga nneebisseeko tawulo. Omukka ogwo gulina engeri gye guyingira mu lususu ne guzibukula obutuli bwonna.\nOlususu olunyirira. Ku ddyo, ng’alaga omusono gw’enviiri.\nBw’oba olina olususu olukalu osobola okufuna lotion oba ebizigo by’olususu n’osooka obyesiiga nga tonneeyoteza. Wabula kino sikikola mirundi mingi mu wiiki kubanga ate kiyinza okulukaza ennyo ne lwonooneka.\nOmusono gwa ‘braids’ gunkolera\nEnviiri zange zoogeza bangi obwama olwa dizayizi gye nnateekamu. Ezisinga nzisalako olwo ne ndekako wakati wokka we nnasiba emiguwa gya ‘braids’ gye nkolamu sitayiro etuukira ku musono gwe nnyambadde.\nAggyeeko bakoddomi be emmaali ya mukazi we eyafudde


'Eby'okutta Kaweesi byandeetera obuzibu'...\nKCCA egobye abakulira akatale k’e Wandegeya...\nOMUGAGGA w’omu Kampala, SK Mbuga ayolekedde okuva mu kkomera e Sweden gye yasibirwa ku misango gy’obufere oluvannyuma lw’abaamuwaabira okubulwa obujulizi mu misango egyamukwasa.\nSK. Mbuga ng’amannya ge amatuufu ye Sulaiman Kabangala Mbuga, abamuvunaana\nSK. Mbuga amaze ebbanga lya mwaka mulamba n’emyezi mwenda mu kkomera. Kigambibwa nti Mbuga ng’ali wamu ne mukyala we, Angela Vivienne Chebet beekobaana ne bafera Omuzungu ayitibwa Sten Heinsoo obuwumbi bwa ssente za Uganda 23 nga bamusuubizza okumuguza zaabu, kye bataakola.\nMbuga yakwatibwa mu January wa 2018 ng’ali Dubai gye baasooka okumusibira.\nYagezaako okusaba okweyimirirwa awoze ng’ava bweru wabula ne bagaana era oluvannyuma lw’ebbanga lya mwaka mulamba yaggyibwayo n’atwalibwa mu Sweden.\nOmu ku mikwano gya Mbuga ow’oku lusegere, Abuddal Ssengooba, Bukedde gwe yayogedde naye yagambye nti buli kimu kumpi kiwedde nga kati balindiridde muntu\nKyokka ensonda zaategeezezza nti wadde emikisa gya Mbuga okuyimbulwa giri waggulu, alindiridde kkooti esembayo okutuula nga September 27, 2019 esalewo eky’enkomeredde ssinga abamuwawaabira batuuka ku Lwokutaano ng’obujulizi bukyababuze.\nBino we bibeereddewo nga ne mukyala wa Mbuga akyali ku misango egy’enjawulo egyamuggulwako omuli; gy’okutambuza ssente mu bumenyi bw’amateeka (Money Laundering) ate nga ne gavumenti ya Sweden yamuteekako ekibaluwa kibakuntumye\nwe yakoma kyokka ekiseera ky’amaze mu kkomera emirimu gye gyonna gizing’amye.\nMu by’obugagga bya Mbuga ebirala ebitundibwa mwe muli n’eddwaaliro lye yazimba e\nNga tebannaba kumusiba yategeeza ng’eddwaaliro bwe ligenda okumalawo obukadde bwa doola busatu n’ekitundu (mu za Uganda zikunukkiriza obuwumbi 12) nga liwedde nti era n’ebimu ku byuma eby’omulembe eby’okulibeeramu, Mbuga yali yabigula dda.\nMbuga yasooka kwatiikirira bwe yavuganga emmotoka ez’ebbeeyi omuli Rolls Royce, Ferrari, Cross-country, Mercedes Benz, BMW, Range Rover Sport,Vogue, Hummer


Bukedde Online - ‘Kasasiro gw’osuula ye bizinensi yange’\nVision Group ekomezzaawo omusomo gwa yiiya...\nAllen Nabukenya (ku ddyo), Lutaaya (wakati) ne Ssimwogerere abamu ku bakozi be nga balaga ensawo n’engatto bye bakola.\nKIRUNGI omuntu okulonda essomo ly’asobola okukola ate n’okufunamu ssente ssinga alikugukamu. Allen Nabukenya, 25, omutuuze w’e Nammere, Kawempe11 mu ggombolola y’e Kawempe alina diguli mu kukuba n’okusiiga ebifaananyi.\nBwe yamaliriza okusoma yasalawo okukola kkampuni ya Njola Impression Company Limited ekola ensawo n’engatto mu mipiira gy’emmotoka. Annyonnyola engeri gy’akolamu; “Natandika okukola ebintu bino nga nkyali ku yunivasite mu 2012. Olw’okuba nali nsoma bya bifaananyi kyannyanguyira okubitandika, twali tulina essomo lye tusoma nga lya kunoonyereza ne nsalawo okugezesa ku mipiira emikadde egisuulibwa.\nOlw’okuba giba gifuuse kasasiro, nalaba nga nsobola okufuna kye ngikolamu ne ntandikira ku kukola engatto era nagitunda 50,000/-, eno ye yali entandikwa. Wabula kati ndi mu kapito wa 6,000,000/-. Njigiriza abavubuka okukola ebintu bino kuba birimu ssente ate nga tebyetaaga ssente nnyingi kubitandika, wabula amagezi gokka n’okukola okunoonyereza okw’enjawulo okufulumya ekintu nga kirabika bulungi.\nEnsawo zino nga sinnazikola nsooka kuzikolera pulaani ne mmanya nsawo kika ki eneenyumira abantu naye nga bino byonna mbikola mbiwandiika ku lupapula ne mmalirizza nga ntegedde byonna bye ηηenda okukozesa okugiwunda.\nEnsawo zino nzikola mu kitundu ky’omupiira eky’omunda. Olugufuna nga nguyubulamu ekitundu ekyo kuba kibeera kigonda bulungi, ate eby’oku ngulu binnyamba okukola soole z’engatto.\nOlumala okukiggyamu nkyoza bulungi ne ntandika okusala ebitundu bye mbeera nategese obulungi ku lupapula. Ngatta ebitundu byonna eby’ensawo oluvannyuma ne nteekako obutuli okugyetoolooza waggulu nga muno mwe mpisa obuveera obukola dizayini. Buno tubuluka na ngalo nga ne ku ngatto tubussaako.\nEnsawo nzigatta na masanda, ppini n’obuveera era sirina we nkozesa kyalaani. Nakizuula ng’okukozesa engalo naddala mu kukola dizayini kirabisa bulungi ensawo okusinga ng’okozesezza ekyalaani.\nEkirala ebyuma ebikozesebwa okutunga emipiira gino bya ssente nnyingi ze sinnazifuna ate nga ggwo omulimu gulina okugenda mu maaso nsobole okufuna ssente ezibigula. Mu nsawo munda ntungiramu akafaliso okukendeeza ku bbugumu eryandibadde mu nsawo n’okuba ng’egonda.\nBwe mba sikozesezza buguwa okutunga nneeyambisa ppini kuba nazo zikola bulungi ensawo n’enyirira. Nkola ensawo mu buli bunene kuba waliwo ez’abakyala ezikwatibwa mu ngalo, ez’abalambuzi, abaana ze batwala ku ssomero n’eziterekebwamu ebintu awaka ennene ddala\n1 Nkozesa akafaliso.\n2 Obuveera bunnyamba okuwunda ensawo.\n3 Obuuma obuyitibwa ppini mbukozesa okugatta ensawo n’okuwunda.\n4 Emipiira gy’emmotoka.\n5 Gaamu akozesebwa mu ofi isi annyamba oluusi okugatta we sisobola kutunga.\n6 Embira nazo nzikozesa okuwunda ensawo.\n7 Zipu nazo zikozesebwa okusiba ensawo. Abaana b’oku nguudo be bankuηηaanyiza emipiira n’obuveera bwe nkozesa okuwunda ensawo era mbasasula okusinziira ku bungi bw’ebintu bye bakuηηaanyizza.\nOluusi emipiira ngigula ku Kaleerwe ku 3,000/- emitono n’eminene ku 8,000/-. Obuguwa bwe nkozesa okutunga mbugula mu maduuka mu Kampala. Zipu nzigula mu owino naye nsinga kugula bigoye bikadde kuba by’ebibaako zipu eηηumu.\nEBIRALA BYE NKOLA\n1 Engatto z’abaana nga zino nzitunga mu mipiira gy’emmotoka n’obuveera bwe nnonda ku kasasiro.\n2 Emisipi gy’abassajja.\n3 Ebisapatu ebisuuliddwa.\n4 Manvuuli okuva mu buveera.\n5 Ebyokwewunda by’abakyala naddala abagole omuli eby’omu bulago n’obukomo.\n6 Entebe okuva mu cokolo.\n7 Ebyuma ebituuzibwako ebintu ng’emizindaalo, engatto n’ebirala.\nAkatale kange katandikira we nkolera kuba abantu b’omu kitundu bagula ebintu bino naddala ensawo n’engatto.\n Amatendekero aga waggulu nga yunivasite, abayizi bangulako ensawo, ebyokwewunda n’ebirala mu bungi.\n ηηenda mu myoleso nayo ne nfunayo abantu bangi abangulako. \nNnina omudaala ku National Theatre mu Kampala abadigize we basinga okubisanga.\n Abalambuzi banyumirwa ebintu bye nkola era babingulako okusinga ensawo n’engatto.  Abayimbi bagula ebintu byange naddala nga bagenda kukola vidiyo z’ennyimba zaabwe kuba bigya mu bye baagala okukola.\n Ebitongole eby’enjawulo nga Uganda Plastic Manufacturers Association bagula ebyokwewunda ate ne babiteka ne ku mutimbagano kwe nfunidde abaguzi ab’enjawulo.\nEnsawo ziri wakati wa 10,000/- ne 300,000/- buli emu. Engatto za bulijjo nzitunda wakati wa 20,000/- ne 100,000/-. Sapatu wakati wa 20,000/- ne 70,000/-. Obukomo buva ku 3,000/-, obw’essaawa bwa15,000/-. Eby’omu bulago bitandikira ku 150,000/. Manvuuli ezikoleddwa mu buveera ziri ku 600,000/-.